"Lasta" traži poskupljenje : Nadlanu.com\n"Lasta" traži poskupljenje\nSaobraćajno preduzeće Lasta, koje je prošle sedmice uputilo zahtev za poskupljenje cene prevoza za najmanje osam odsto, još nije dobilo odgovor gradskih vlasti, izjavio je generalni direktor te firme Velibor Sovrović. Sovrović je rekao Tanjugu da je to preduzeće zbog poskupljenja naftnih derivata u teškoj situaciji i da je potpuno opravdan zahtev za poskupljenje karata.\nOn je podsetio da su im predstavnici gradske vlasti obećali da će zahtev za poskupljenje razmotriti i postupiti u skladu s Memorandumom Vlade Srbije, kao i da još nisu dobili nikakvo obrazloženje. Vlada je ove godine usvojila memorandum koji propisuje rast cena na godišnjem nivou do šest odsto, kako bi se sprečila inflacija. Poslednje poskupljenje pojedinačnih i pretplatnih karata u prigradskom prevozu putnika koje obavlja Lasta bilo je 1. jula prošle godine - 7,5 odsto. Gradsko saobraćajno preduzeće Beograd, nakon poslednjeg povećanja cena goriva, takođe smatra da ima sve argumente za korekciju cena usluge u granicama memoranduma. Beogradski taksisti su, posle poskupljenja goriva 7. maja, tražili i od gradskih valsti dobili odobrenje da povećaju cene taksi usluga za 8,2 odsto, koje već primenjuju.\nMinistarstvo finansija dalo je 22. juna saglasnost na predlog Ministarstva energetike za poskupljenje goriva, u proseku za 2,8 odsto. Cena motornih benzina uvećana je za 2,65 dinara, a dizela za 3,1 dinar po litru. Uredbom o formiranju osnovne cene derivata predviđeno je da se domaće cene goriva na 15 dana usklađuju s cenom nafte na svetskom tržištu i kursom američkog dolara, ukoliko se ukupna cena nafte promeni za 1,5 odsto.


Sarajlije protestovale zbog pokušaja zabrane Deda Mraza\nod Admin taj Ned 28 Dec 2008 - 23:09\nViše stotina građana, mladih i dece okupilo se danas u centru Sarajeva na protestu zbog pokušaja zabrane da deci u sarajevskim obdeništima poklone deli Deda Mraz, prenose bosanskohercegovački mediji.\nProtest je organizovan zbog odluke direktorke predškolske ustanove "Deca Sarajeva" Arzije Mahmutović da se ukine tradicija da Deda Mraz deli poklone deci, jer to, kako je navela nije u "bošnjačkoj tradiciji".\nNa protestu ispred katedrale Srca Isusova bio je i Deda Mraz, a okupljeni su nosili crvene kapice i pevali dečje pesme o Deda Mrazu.\nPredstavnica roditelja dece iz obdaništa Vesna Vlašić-Jusupović je rekla da je neverovatno da se roditelji i njihova deca protestima moraju boriti "za lik i delo Deda Mraza".\nMahmutović je ranije izjavila da je imala "slučaj kada su roditelji ispisali dete iz vrtića, jer Deda Mraz nije bio deo njihove tradicije".\nNakon višednevnih optužbi, Mahmutovićeva je za TV Federacije BiH rekla da nije istina da deca u sarajevskim vrtićima neće imati Deda Mraza. "Oni koji žele mogu imati, a oni koji ne žele i ne moraju", kazala je Mahmutović.\nOna je dodala da "ne želi da joj se inputiraju bilo kakve zabrane" i da sve što radi, "radi u saglasnosti sa roditeljima".\nBivši predsednik BIH Alija Izetbegović Deda Mraza je svojevremeno okarakterisao kao "komunističku tvorevinu" koja nije svojstvena Bošnjacima.\nNasa stranka, čiji je osivač reditelj Danis Tanović, zatražila je ostavku po hitnom postupku direktorice Javne ustanove "Đeca Sarajeva" Arzije Mahmutović.\n"Ova odluka kojom se u državnim vrtićima u Sarajevu ukida tradicionalni način obeležavanja Nove godine, a dobroćudni, fiktivni lik Deda Mraza proglašava "komunističkom izmišljotinom", nažalost je samo poslednji u nizu dokaza da se ratom nedovršeno rasparčavanje BiH, nastoji političkim odlukama sprovesti i dan danas", saopšteno je iz Naše stranke.\nProtest je organizovao Forum mladih Socijaldemokratske partije (SDP) BiH Kantona Sarajevo i Odbor za obrazovanje SDP BiH, a podržalo ga je više nevladinih organizacija.


Na protestima se ne rješava Srpsko nacionalno pitanje\nPredsjednik Srpske liste Dobrilo Dedeić smatra da Srbi nemaju šta da traže na protestima koje organizuje opozicioni Demokratski front 27. septembra, jer se na njima ne rješava srpsko nacionalo pitanje u Crnoj Gori.\nOn je u izjavi Srni istakao da bi građani trebalo da znaju šta je svrha protesta, a šta njihova posljedica.\nRadnici Bolnice Istočno Sarajevo i danas su nastavili sa informativnim zborom zbog neisplaćenih plata, doprinosa i dugogodišnjih problema u ovoj zdravstvenoj ustanovi.\nČlan Odbora sindikata doktor Tatjana Jovičić rekla je novinarima da će "ići u trajne informativne zborove sve dok ne dobiju majsku platu i na taj način se izjednače sa drugim zdravstvenim ustanovama u Republici Srpskoj".\nČlanice NATO-a na proslavi "Oluje"\nHrvatska je uputila poziv svim članicama NATO-a da 4. avgusta u Zagrebu učestvuju na paradi povodom 20 godina od akcije "Oluja", a poziv su prihvatile vojske NJemačke i Velike Britanije, pišu beogradske "Večernje novosti".\nVečeras mirni protesti zbog hapšenja braće Ševarika\nU Kneževu će večeras, u organizaciji opštinske Boračke organizacije, biti održani mirni protesti zbog hapšenje sugrađana braće Ranka i Radomira Ševarike koje su izvršili pripadnici Agencije za istrage i zaštitu BiH /Sipa/ i Tužilaštva BiH.\nBoračka organizacija opštine Kneževo osudila je jučerašnje hapšenje sugrađana braće Ranka i Radomira Ševarike.\n"Nastavlja se represija prema Srbima, što unosi strah i izaziva nemir", saopšteno je juče iz Opštinske boračke organizacije.\nIz organizacije ističu da se ovim činom nastavlja komlikovati ionako teška situacija u Republici Srpskoj i BiH.\n"Uhapšeni su čestiti i pošteni ljudi koji su u toku rata izgubili dva brata - ubijena od povampirene nemani koja istrebljuje srpski narod", navodi se u saopštenju Opštinske boračke organizacije.\nBoračka organizacija Kneževo osuđuje način na koji se ovakvi postupci sprovode, kao i jednostrane osude i hapšenja prema samo jednom, srpskom narodu.\nIz Opštinske boračke organizacije Kneževo navode da hapse nevine ljude, a da se zločinci protiv kojih su nedjela dokazana puštaju ili mirno šetaju na slobodi.\n"Pristrasnost Tužilaštva BiH je i u Kneževu dokazana, kao i opravdanost njegovog ukidanja", poručuju iz Opštinske boračke organizacije Kneževo koja traži iste aršine prema svim nedjelima koja su učinjena na bilo kojoj strani, a koja su dokazana, a ne montirana.\nBraća Ranko /52/ i Radomir /57/ Ševarika uhapšeni su juče u mjestu Bokani, opština Kneževo, zbog sumnje da su počinili ratni zločin nad ratnim zarobljenicima, saopšteno je iz Tužilaštva BiH.\nBraća Ševarika su pod istragom zbog sumnje da su kao pripadnici Vojske Republike Srpske u oktobru 1992. godine iz prostorija pošte u Kneževu odvezli dvojicu zarobljenih pripadnika Hrvatskog vijeća odbrane u mjesto Borak.\nProtest je najavljen za 20.00 časova.\nŠešelj: Spriječiti izdajnike da oklevetaju Srbe\nPristalice Srpske radikalne stranke onemogućene su danas da pred Skupštinom Srbije u Beogradu održe mirne proteste "protiv laži o Srebrenici", ali je lider radikala Vojislav Šešelj uspio da priđe "Srpskom zidu plača", koji je postavljen ispred te institucije, i oda počast svim srpskim žrtvama.\nŠešelj, praćen jakim policijskim obezbjeđenjem, pridružio se ostalima i poručio da su srpski radikali i ostale patriotske snage uspjele da spriječe "izdajnike srpskog naroda da performansom `Sedam hiljada` oskrnave svetu srpsku zemlju i srpske žrtve".


► Tači: Moguć susret s Vučićem uz posredovanje Angele Merkel\n14.05.2018 | 22:00h ► 22:35h Priština\nPredsednik Kosova Hašim Tači je večeras izjavio da je veoma moguće da nemačka kancelarka, Angela Merkel organizuje njegov sastanak s predsednikom Srbije Aleksandrom Vučićem, i da bi to bila "poruka da se ide brže napred".\nTači je u intervjuu za prištinsku "TV Klan Kosova" rekao da bi taj susret bio dobrodošao i da bi to bila snažna poruka da treba da brže napreduje normalizacija odnosa Kosova i Srbije.\nRekao je da je s kancelarkom Merkel u Berlinu razgovarao i o predstojećem samitu zemlja EU i zemalja Zapadnog Balkana u Sofiji, i da je Merkel radila na tome da se Kosovo na tom samitu tretira ravnopravno s drugima.\nTači: Nikada nisam razgovarao o podeli Kosova ili razmeni teritorija\nPredsednik Kosova Hašim Tači je večeras izjavio da nikada nije, niti će razgovarati o podeli Kosova ili razmeni teritorija i da smatra da se ta tema pojavila s "ciljem opipavanja pulsa" Kosova, Srbije i zemalja regiona.\n"Lansiraju se lažne vesti i posle toga postaju političke teme. U interesu je da se provere ideje, da se vidi da li ih neko pokreće da bi se otvorila rasprava. Ideja o razmeni teritorija je bila lažna vest da se opipa puls na Kosovu, i Srbiji i u glavnim gradovima (zemalja regiona)", kazao je Tači u intervjuu za prištinsku televiziju "Klan Kosova".\nTači je u intervjuu govorio i o šastanku s nemačkom kancelarkom Angelom Merkel ističući da je ona najviše podržavala predstojeće učešće Kosova na samitu zemalja članica EU i zemalja Zapadnog Balkana u Sofiji, 16. maja.\nNa proslavi Dana Izraela Veselji zatražio priznanje Kosova\nPredsednik Skupštine Kosova Kadri Veselji je danas u Prištini na svečanosti povodom 70 godina nezavisnosti Izraela zatražio od te zemlje da prizna nezavisnost Kosova.\nVeselji je obećao da će vrlo brzo u centru Prištine biti izgrađena nova sinagoga kako bi i "građani Jevreji vršili svoje verske obrede na dostajanstven način u državi Kosovo".\nU Prištini je do 1963. godine postojala singagoga na mestu gde su sada zgrade Skupštine i Vlade Kosova. Na tom mestu je podignut memorijal na kojem piše "Narod Kosova ih nikada neće zaboraviti".\nPredsednik Jevrejske zajednice "Best Israel Kosova", Ruždi Škodra je rekao da je danas "još veličanstveniji dan" zbog toga što su SAD u Jeruslamu otvorile ambasadu i priznale Jerusalim kao glavni grad Izraela.


Novi način vrednovanja rada službenika od 4. februara - Bor GRAD INFO\nNovi način vrednovanja rada službenika od 4. februara\nurednik\t јан 30, 2019 542 0\nUredba Vlade Srbije kojom se određuju potrebne kompetencije državnih službenika počeće da se primenje 4. februara.\nNa osnovu „Uredbe o određivanju kompetencija za rad državnih službenika“, svaki službenik dobiće obrazac sa modelima ponašanja prema strankama, saradnicima, šefovima i znanjem i veštinama koje se od njega očekuju.\nOd službenika se osim da efikasno radi i sarađuje sa drugima očekuje i da bude ljubazan, strplji i jasan, a od njihovih šefova da na primer, bude svima pristupačan, da gradi mrežu profesionalnih odnosa, ali i da uspešno rešava pregovora i rešava konflikte.\nUmesto dosadašnjeg ocenjivanja – vrednovanje sposobnosti službenika kroz njegov doprinos ukupnom rezultatu državnog organa.\n„U prethodnom periodu smo imali zaista teško prihvatljive podatke da gotovo 90 odsto zaposlenih imaju odlične ocene, bez značajne veze sa ostvarenjem ciljeva i rezultata tog državnog organa“, rekao je za RTS Zoran Kasalović iz Ministarstva državne uprave i lokalne samouprave.\nDragana Janković iz Službe za upravljalje kadrovima Vlade Srbije kaže da će se ceniti kako on upravlja informacijom, kako gradi profesionalne odnose, kakva mu je orjentacija prema učenju, da li pruža otpor promenama koje se dešavaju u procesu promena javne uprave.\nIscrpan obrazac za vrednovanje rada, za sada je dobilo 20.000 službenika u državnoj upravi, a do kraja godine nadležni moraju da utvrde kriterijume i za ostalih 500.000 zaposleih u javnom sektoru.\n„Služba za upravljanje kadrovima u saradnji sa Ministarstvom za državnu upravu i sa Nacionalnom akademijom za javnu upravu, pripremila je program za rukovodioce, za sve one koji učestviju u postupku ocenjivanja i za državnog službenika koji se ocejije i za neposrednog rukovodioca koji prati rad i za rukovodioca koji donosi rešenje“, navela je Jankovićeva.\nPo ovom osnovu, za isto zvanje službeniku u toku radnog veka, plata može porasti do 40 odsto. Ako su rezultati izuzetni, za dve godine i do 10 odsto, za prosečne rezultate do tri odsto za tri godine. Nadležni tvrde da je povećana odgovornost rukovodilaca.\n„Oni će biti u obavezi da prilikom ocenjivanja navedu i konkretne rezultate i konkretne radnje koje nekog kandiduju za dobru ocenu i nekog za lošu ocenu. Zbog toga što će svaki zaposleni imati pravo da ima uvid u postupak ocenjivanja, a s druge strane i na zaštitu pred Upravnim sudom, i zbog toga će biti svi ti podaci neophodni“, kaže Kasalović.\nRezultati vrednovanja rada u ovoj godini biće poznati iduće, kada počinje primena platnih razreda.\nPovećanje plata, tada će biti moguće i promenom platnog razreda, za šta je neophodno bar pet godina rada.


Jašarsahić: Nadamo se uspostavljanju jače i dublje saradnje između predstavnika BiH i nas koji se bavimo kulturnim radom u dijaspori | BHRF Press\nNaslovnica Vijesti iz saveza Jašarsahić: Nadamo se uspostavljanju jače i dublje saradnje između predstavnika BiH i...\nJašarsahić: Nadamo se uspostavljanju jače i dublje saradnje između predstavnika BiH i nas koji se bavimo kulturnim radom u dijaspori\nKenan Jašarspahić i Željko Komšić\nO značaju odlaska u BiH Ansambla Saveza bh. Udruženja, predsjednik Saveza bh. Udruženja u Švedskoj Kenan Jašarspahić je kazao:\nŽelim da se zahvalim svima koji su na bilo koji način doprinijeli realizaciji prije svega projekta ”Ansambl Saveza bh. udruženja”, te svakako ove posjete koja je plod predanog rada naših aktivista. Čast je svakako biti u društvu sa predivnim mladim ljudima koji su i pored svojih velikih obaveza smogli snage i vremena da se angažuju i daju veliki doprinos očuvanju kulture i tradicije domovine Bosne i Hercegovine. Nadamo se uspostavljanju jače i dublje saradnje između predstavnika BiH i nas koji se bavimo kulturnim radom u dijaspori.\nKoje su najznačajnije aktivnosti u budućem radu Saveza bh. udruženja u Švedskoj?\nOd budućih aktivnosti vrijedi navesti održavanje 24. Savezne smotre kulture i školstva – govorni sadržaji: 05. oktobra 2019. u Gislavedu, te Savezna smotra kulture – muzički sadržaji 16. novembra 2019. godine u Värnamu, gdje će se održati i Svečana akademija povodom Dana državnosti Bosne i Hercegovine sa istaknutim gostima iz BiH.\nPrethodni članakPeter Handke – vrlo korisni idiot za koljače iz istočne Bosne\nNaredni članakAzmir Husić: Ko je god učestvovao u nezakonitim radnjama treba odgovarati


Ruska vlada produžila uvozne carine za automobile na još 9 meseci\n13 Okt 2009 - 08:36 Vesti Link\nRuska vlada je produžila važenje uvoznih carina za automobile na još devet meseci, kako bi reanimirala domaću automobilsku industriju, saopštio je ruski ministar za industriju i trgovinu Viktor Hristenko.\nRusija je, kako podsećaju agencije, povećala uvozne carine za automobile 12. januara ove godine, na rok od 11 meseci, a ta odluka bila je jedna od važnih antikriznih mera za rusku automobilsku industriju, kojima je vlada pokušala da zaštiti domaće proizvođače od pada prodaje.\nU proseku, carine za uvoz novih putničkih vozila i kamiona su povećane sa 25 na 30 odsto. Za polovne automobile, ne starije od tri godine, čija cena ne prelazi 325.000 rubalja (oko 11.000 dolara), uvozna carina je uvećana sa 48 na 54 odsto.\nMinistarstvo industrije i trgovine je krajem avgusta saopštilo da je uvođenje zaštitnih carina dalo pozitivne rezultate, jer je udeo automobila proizvedenih u Rusiji u ukupnoj šestomesečnoj prodaji porastao za 61 odsto.\nProdužavanjem važenja viših, u suštini zaštitnih uvoznih carina, ruske vlasti pokušavaju da reanimiraju posustalu domaću autoindustriju.\nPrema podacima Federalne carinske službe, uvoz putnickih automobila je za šest meseci smanjen za 73 odsto, a kamiona za 84 procenata.\nRuska automobilska industrija je, međutim, i uprkos tome u dubokom minusu. Za sedam meseci proizvodnja kamiona je opala za bezmalo 70 odsto, a putničkih automobila za 60 procenata. U julu su se pojavili prvi znaci oporavka, kada je produkcija kamiona u odnosu na juni porasla za 24, a putničkih vozila za tri procenta, prenela je agencija RIA Novosti.


Iran pogodio zračne baze SAD u Iraku raketama, osveta za ubistvo Soleimanija | Tacno.net\nAutor 👤RSE 8.1.2020. u 09:06\nNajmanje 13 raketa pogodilo je zračnu bazu al-Asad u Iraku u kojoj su smještene američke vojne snage.\nIslamska revolucionarna garda preuzela je odgovornost za raketiranje i tako, kaže, pokrenula operaciju “Mučenik Soleimani”. Pentagon je potvrdio da su raketirane dvije baze s više desetaka raketa.\nAP prenosi iransku državnu televiziju na kojoj se izvještava da se akcija zove “Mučenik Soleimani”, a napad je lansirala zračna divizija Revolucionarne garde.\n“Svjesni smo izvještaja o napadima na američke objekte u Iraku. Predsjednik je obaviješten i pažljivo prati situaciju te se savjetuje sa svojim timom za nacionalnu sigurnost”, navela je u izjavi glasnogovornica Bijele kuće Stephanie Grisham.\nNew York Times javlja da su iz Revolucionarne garde Irana na svom Telegramu napisali da je “snažna osveta počela”.\n“Jasno je da je Iran ispalio rakete pri čemu su ciljane dvije američke baze u Iraku u kojima su američko, ali i osoblje koalicije, Al Asad i Erbil”, izjavio je Jonathan Hoffman, glasnogovornik Pentagona, prenosi New York Times.\nGlasnogovornik lidera manjina u američkom Senatu, Chuck Scumer, naveo je u izjavi da je potpredsjednik SAD-a Mike Pence obavješten predvečer o napadima na baze u Iraku u kojima se nalaze američki vojnici. “Schumer pažljivo prati situaciju i moli se za sigurnost članova naše službe i drugog osoblja”, prenosi CNN.\nPrema diplomatskim izvorima CNN-a ministar odbrane Mark Esper koji se, zajedno sa državnim sekretarom Mike Pompeom nalazi u Bijeloj kući, već je kontaktirao kancelariju premijera Iraka. Još uvijek nisu poznati detalji razgovora no kako CNN prenosi, postignuta je komunikacija između američkih i iračkih vlada na najvišem nivou.\nSoleimani je vodio jedinicu Quds, međunarodni dio iranskog IRGC-a, koju su SAD obilježile kao terorističku organizaciju.\n“Cilj napada je bio da spriječi iranske planove za napade u budućnosti“, saopćila je američka vojska nakon napada.\nU izjavi se navodi da je Soleimani organizovao napade na baze iračke koalicije predvođene SAD-om posljednjih nekoliko mjeseci, kao i da je odobrio napade na američku Ambasadu u Bagdadu, glavnom gradu Iraka, prije dvije sedmice.\nUbistvo je potaklo velike proteste u Teheranu, a predsjednik Irana Hasan Rouhani najavio je osvetu.\nPored toga, parlament Iraka usvojio je rezoluciju kojom se pozivaju strani vojnici da napuste tu zemlju.\nTagovi: IrakIrannapadiSADvojna baza


BalkanMagazin :: Velika Britanija i EU posle bregzita: počinju pregovori, ko je veći gubitnik?\nutorak, 04. februar 2020 09:29\nGlavni evropski pregovarač Mišel Barnie rekao da je cilj Brisela postizanje dogovora o slobodnoj razmeni sa Velikom Britanijom. “Nula carinske takse, nula - kvote za robu”, ponavljao je on. Za Britance to je zapravo “status kvo”. Pošto sve u suštini ostaje isto – zašto su onda uopšte izlazili iz EU?\n(Brisel, 03.02.2020 - konferencija za novinare glavnog EU pregovarača za Beregzit Mišela Barnijea u Briselu: Michel Barnier )\nŠef evropskog pregovaračkog tima za bregzit Mišel Barnie upozorio je juče da će u predstojećim pregovorima sa Velikom Britanijom o budućim odnosima, odbiti svaki pokušaj uspostavljanja nelojalne konkurencije između dve strane.\nDrugim rečima, uoči početka prelaznog perioda i pregovora o budućim odnosima sa EU, koji će trajati samo 11 meseci, šef pregovaračkog tima EU označio je gde je njegova pregovaračka “crvena linija”: Brisel neće prihvatiti da Velika Britanija, na primer, snizi cenu rada u odnosu na EU.\n“Mi smo spremni da predložimo veoma ambiciozan trgovinski ugovor kao glavni stub našeg partnerstva”, rekao je Mišel Barnie, predstavljajući juče na konferenciji za štampu u Briselu pregovaračke direktive koje je upravo usvojila Evopska komisija. U narednim nedeljama njih treba da odobre Evropski parlament i vlade zemalja članica EU.\n“Reč je o tome da treba da kontrolišemo naše razlike i da one ne postanu sredstvo nelojalne konkurencije”, rekao je šef evropskog pregovaračkog tima.\nBarnie je podsetio da su on i britanski premijer Boris Džonson u decembru potpisali političku deklaraciju u kojoj se obe strane obavezuju na poštovanje načela lojalne konkurencije. “Ta politička deklaracija sada predstavlja obavezu za obe strane”, insistirao je Barnie i dodao da će EU biti “naročito koncentrisana na ovo pitanje”.\nLondon, 03.02.2020 - britanski premijer Boris Džonson govori o pregovaračkom stavu svoje vlade sa Evropskom unijom nakon Bregita\nUslovi za slobodnu razmenu\nBarnie je rekao da je cilj Brisela postizanje dogovora o slobodnoj razmeni sa Velikom Britanijom.\n“Nula carinske takse, nula - kvote za robu”, ponavljao je juče Barnie. “Tako nešto EU do sada nikada nije predložila svojim partnerima”, ocenio je on.\n“Trebalo bi da bude postignut ugovor o mehanizmu koji bi omogućio održavanje visokih evropskih standarda koje imamo u oblasti socijalne i ekološke politike, klime, poreza i državne pomoći ”, rekao je Barnie.\nGledano iz Londona stvari izgledaju nešto drugačije nego kada se posmatraju iz Brisela. “Nula carine, nula kvote” znači za Britance zapravo “status kvo”. Pošto sve u suštini ostaje isto – zašto su onda uopšte izlazili iz EU?\nBritanski premijer Boris Džonson poručio je na sve ovo da “Velika Britanija nema nameru da se svrstava uz Evropsku uniju u zamenu za dobijanje “ugovora o slobodnoj razmeni”.\nOn je dodao Velika Britanija neće voditi politiku nelojalne konkurencije, ali je dao do znanja da će to biti zato što je ona tako odlučila kao suverena država, a ne zato što sledi politiku EU.\nIako Barnie insistira na tome da je za uspeh pregovora potrebno međusobno poverenje, nije izvesno da evro-unijska strana shvata psihološku dimenziju bregzita za Britance.\nZa većinu Britanaca “ponovno osvajanje suverniteta” je jedna od ključnih vrednosti. Velika Britanija je izmislila parlamentarizam. Za se Britance suvernitet se ostvaruje preko nacionalnog parlamenta. Dok je Velika Britanija bila u EU, britanski parlament nije bio vrhovni zakonodavac – imao je zadatak da “aminuje” odluke Evropskog parlamenta, a prilikom glasanja budžeta, morao je da ispoštuje standarde “pakta o stabilnosti” EU. Kao svaka članica Evropske unije i Velika Britanija bila je prenela deo svog suvereniteta na evropske institucije.\nKratak pregovarački rok\nPregovori o uređenju budućih odnosa između EU i Velike Britanije biće očigledno vrlo složeni.\nPosle zvaničnog napuštanja EU prošle nedelje, 31. januara, u Evropskom parlamentu i Evropskoj komisiji, kao ni na evropskim samitima – više neće biti britanskih predstavnika. Sve ostalo biće isto - do 31. decembra ove godine protok ljudi i robe ostaće slobodan. Do tada će trajati prelazni period koji je upravo počeo. Ako do poslednjeg dana ove godine pregovori ne budu dali nikakve rezultate, premijer Džonson je najavio da neće tražiti produžavanje roka i da će izaći iz EU definitivno i bez dogovora.\nZa sada dve strane su pred zadatkom da u roku od samo 11 meseci ispregovaraju oko 600 međunarodnih ugovora. EU želi sveobuhvatni ugovor koji bi pokrio tri ključne oblasti: ekonomski (ugovor o slobodnoj razmeni), bezbednosni i pravni (pitanje nadležnosti za sporove).\nKomplikacije se već preciziraju. Na primer, oko 40 odsto evropskog ribarskog ulova je u britanskim vodama. Mišel Barnie već je najavio da će za evropske ribare tražiti pravo ribarenja u britanskim vodama srazmerno pravu pristupa britanskih ribara na zajedničko evropsko tržište od 450 miliona potrošača.\nDžonson je na to poručio da su britanske vode - britanska suverena teritorija. U Trampovom penušavom retoričkom stilu on je obećao “fantastičnu novu ribarsku politiku”.\nBritanci sada podozrevaju da će Barnie povezati u pregovarački čvor pitanje ribarenja i prava pristupa britanskih finansijskih usluga evropskom zajedničkom tržištu.\nSaradnja u oblasti bezbednosti i borbe protiv terorizma takođe je komplikovana za pregovaranje. Prema Barnieovom tumačenju, ona podrazumeva i razmenu ličnih podataka što je u nadležnosti Suda pravde EU.\nVelika Britanija, međutim, najavila je da vraća potpuni suverenitet u svakom pa i u pravosudnom smislu i da neće priznavati nadležnost Evropskog suda.\nVaršava, 03.02.2020 - poljski predsednik Andžej Duda svečano je dočekao predsednika Francuske Emanuela Makrona\nZa razliku od prethodnog perioda kada je još postojala nada da će Ujedinjena Kraljevina ipak ostati u Uniji, evropski analitičari sada predstavljaju umerenije analize posledica Bregzita: ne govore više o apokalipsi koja će se navodno sručiti na Britance sa nestašicom lekova i hrane već o tome da će zbog bregezita gubitnici biti obe strane - kako Velika Britanija tako i EU.\nKo će biti veći gubitnik – to sada sa sigurnošću ne može da kaže niko, čak ni u Francuskoj čiji je predsednik ocenio juče da je bregzit - poraz za EU i da je Evropi potrebna Velika Britanija, kako je rekao, “danas više nego ikad u suočavanju sa Kinom, Rusijom, klimatskim promenama itd.”\nNasuprot francuskom predsedniku Makronu, britanski premijer Džonson ocenio je da je Bregzit “izvanredan uspeh”.\nČinjenica je da polovinu trgovinske razmene Velika Britanija ima upravo sa Evropskom unijom koja joj je najvažniji trgovinski partner.\nDa li će ekonomsko okretanje ka SAD i članicama Komonvelta moći da nadoknadi gubitke zbog izlaska iz EU – kako to veruje Boris Džonson? Ovaj račun tek će doći na proveru posle stvarnog izlaska Velike Britanije iz EU, a ne simboličnog kao što je ovaj prošlonedeljni od 31 januara.


Fiskalni savet: Vlada mora da spreči krizu javnog duga Srbije\nPreliminarni podaci za prva dva meseca ove godine potvrdili su ranije strepnje Fiskalnog saveta Srbije, tela koje ocenjuje kredibilitet fiskalne politike zemlje. Deficit će, prema njihovim procenama, prerasti predviđenih 3,6 odsto bruto-domaćeg proizvoda i, kako stvari stoje dostići 4,5, možda čak i pet odsto. Naime, u januaru i februaru, budžetski deficit je iznosio 35 milijardi dinara, odnosno oko 312 miliona evra, a najveći “krivac” je, pre svega, smanjenje javnih prihoda, posebno poreza na dodatu vrednost, dok su javni rashodi, u načelu, bili pod kontrolom.\nIpak, prema rečima predsednika Saveta Pavla Petrovića, fiskalni tokovi se pogoršavaju i prosta računica pokazuje da bi sadašnjom dinamikom, dug do kraja godine mogao prerasti i 200 milijardi dinara, nešto manje od dve milijarde evra. Podsećanja radi, planirani manjak je iznostio 122 milijarde dinara, odnosno nešto više od milijardu evra.\n“Stoga mislimo da bi vlada morala da reaguje i spreči ovakav razvoj događaja”, kaže Petrović.\nIspravna reakcija bilo bi sprovođenje neophodnih reformi, dodaju u Fiskalnom savetu. Istina, Vlada Srbije je svojom Fiskalnom strategijom za 2013. godinu i predvidela reforme u različitim oblastima – preduzeća u restruktuiranju, javna preduzeća, promene u sistemu subvencija, reforme zarada, zapošljavanja, penzijskog sistema, socijalne politike… Međutim, prema rečima Vladimira Vučkovića iz Fiskalnog saveta, postoji veliki rizik da ti planovi ne budu sprovedeni na vreme.\n“Evo, od Fiskalne strategije je prošlo tri meseca, a nema gotovo ni jednog konkretnog plana, predloga, mere koji bi išli u pravcu usvajanja i primene onoga što je zapisano u Fiskalnoj strategiji. Bitno je sve to uraditi na vreme. U suprotnom, ponovo ćemo imati neke iznuđene, “ad hoc” mere, da se seče preko kolena kada je već kasno za neke ozbiljnije reforme i smišljenje sistemske zahteve, a te mere po pravilu ne daju rezultate i mi imamo negativno iskustvo sa svim tim”, rekao je Vučković.\nZabrinjava visoki deficit\nFiskalni savet istovremeno upozorava i da bi loše reagovanje na deficit, moglo da se odrazi na rast javnog duga.\n“On je sa 49,5 odsto na kraju prethodne godine, skočio na 63 odsto ove godine”, dodaje Pavle Petrović, predsednik Fiskalnog saveta.\nA samo dva dana pre izveštaja tog tela, ministar finansija Mlađan Dinkić iznenadio je javnost izjavom da je u januaru, na nivou konsolidovanog računa budžeta, ostvaren suficit od 3,8 milijardi dinara, što je oko 34 miliona evra, te da je, usled toga, moguća prevremena otplata dela spoljnog duga Srbije.\nPredsednik fiskalnog saveta, Pavle Petrović, ukazuje međutim da to nije i pokazatelj povoljnih kretanja državnih finansija.\n“Nije neuobičajeno da se u januaru pojavi suficit konsolidovane države. Zapravo, u svakoj godini, od 2008. do danas, osim 2012. godine, konsolidovana država je imala suficit u januaru mesecu. Ukupan zaključak na osnovu ovog suficita u januaru 2013. jeste da on uošte ne ukazuje na neka povoljna kretanja, on samo ukazuje na uobičajena kretanja u januaru mesecu, znači na osnovu toga ne možemo da zaključimo da se stvari dobro razvijaju”, dodaje Petrović i upozorava da “ono što je zabrinjavajuće, jeste visok deficit republike u prva dva meseca”.\nZaključak Fiskalnog saveta jeste da ključ za izbegavanje krize javnog duga leži u značajnom smanjanju deficita u narednoj, 2014. godini. Za to, međutim, još uvek ne postoji spreman plan.


PRODAJNA GALERIJA "BEOGRAD" » BEOGRAFIKA “BAKROPIS” 21. avgust – 8. septembar 2008.\n21. avgust - 8. septembar 2008.\nKuća u Peći\n21. avgust – 8. septembar 2008.\nU okviru tradicionalne manifestacije galerije pod nazivom „Beografika“, ove godine biće predstavljena tehnika bakropisa. Izložba je nastala kao izbor iz kolekcije bakropisa Likovne akademije u Beogradu, koju je sakupio profesor Boško Karanović i predstavlja presek grafičkih dešavanja sredine dvadesetog veka. Kao i dosadašnje postavke na temu grafike, izložba ima edukativni karakter i pretenduje da ovu tehniku i njene specifičnosti približi najširem auditorijumu.\nAutor postavke, Nenad Nikolić izdvojio je radove onih umetnika koji su po njegovom shvatanju doprineli razvoju ove grafičke discipline kod nas – Stojan Ćelić, Mladen Srbinović, Milo Milunović, Boško Karanović, Božidar Prodanović i drugi. Upravo te jake umetničke individualnosti kroz spontane likovne zabeleške i seriozne crtačke poduhvate pokazuju svu lepotu i mogućnosti bakropisa. Ova izložba, ipak, ne pretenduje da prikaže kompletan istorijat ove tehnike u srpskoj umetnosti. Ona može predstavljati dobar uvod za izložbu savremenog bakropisa koja je planirana za sledeće izdanje Beografike i koja će pružiti širi uvid u najnoviju srpsku bakropisnu produkciju.\nAutor izložbe: Nenad Nikolić, istoričar umetnosti


FUP i MUP RS-a u akciji Bastion uhapsili osam osoba: Krijumčarili drogu u BiH i Hrvatskoj\nNaslovnica Krajina Banja Luka FUP i MUP RS-a u akciji Bastion uhapsili osam osoba: Krijumčarili drogu...\nBanja Luka, Sarajevo, Cazin – Po nalogu tužitelja iz Posebnog odjela za organizirani kriminal, gospodarski kriminal i korupciju Tužilaštva Bosne i Hercegovine, ovlašteni policijski službenici Ministarstva unutrašnjih poslova Republike Srpske (MUP-a RS) i Federalne uprave policije (FUP) provode akciju kodnog naziva Bastion.\nZa šest osoba koje su danas uhapšene postoji osnovana sumnje da su se kao članovi organizovane kriminalne grupe bavili neovlaštenim prometom opojnih droga na području BiH i Hrvatske, saopćeno je iz Ministarstva unutrašnjih poslova Republike Srpske.\nEntitetska policija, kako se navodi, u saradnji sa MUP-om Hrvatske provodi međunarodnu policijsku akciju kodnog naziva Bastion, koja je usmjerena na spriječavanje organizovanog kriminala, a u vezi sa neovlaštenim prometom opojne droge.\nAkcija se provodi pod nadzorom Tužilaštva i Suda BiH. U okviru akcije izvršeni su pretresi na 12 lokacija u BiH, i to na području Banja Luke, Broda, Dervente, Cazina, Sarajeva i Usore.\nPrilikom pretresa nađena je veća količina naoružanja i drugih predmeta koji potiču od izvršenja krvičnih djela.\nPretresi na području Federacije BiH su izvršeni uz podršku pripadnika Federalne uprave policije.


01/03/2018 11:15 Fokus 4 Svet Ratni izveštaji Sirija / Irak Izdvojeno Svet Planeta Video\nBorbe za bazu mehanizovane brigade SAA kod Haraste, u Istočnoj Guti, ne jenjavaju a informacije sa fronta su konfuzne. Iako su teroristi juče objavili da su u potpunosti zauzeli bazu ova informacija se ispostavila netačnom.\nVojnici SAA opkoljenni u bazi navodno su uspeli da dobiju pojačanje i zalihe kako bi nastavili bitku.\nMeđutim, teroristi su objavili niz snimaka ubijenih i zarobljenih vojnika SAA.\nReč je o grupama vojnika koji su se probilaju ka opkoljenim saborcima u bazi.\nIako snage SAA iz pravca Damaska pokušavaju da otvore put ka opkoljenoj bazi za sada je to bez uspeha.\nRuska avijacija bombardovala je položaje terorista na ovom delu fronta. U napadima je ubijeno najmanje 15 terorista.\nSnimak testa nove ukrajinske rakete "Grom 2" pogledajte OVDE. Šta će srpska vojska dobiti tokom 2018. godine pogledajte OVDE.\nBorbe za Harastu.


FISKALNI SAVET: Budžetski suficit 35 milijardi dinara u 2018! | Happy BSC portal\nFISKALNI SAVET: Budžetski suficit 35 milijardi dinara u 2018!\nFiskalni savet Srbije procenjuje da će budžetski suficit u 2018. iznositi oko 35 milijardi dinara, ili 0,7 odsto bruto domaćeg proizvoda (BDP).\nFiskalni savet navodi u izveštaju pod nazivom "Fiskalna i ekonomska kretanja u 2018. i preporuke za budžet 2019.", koji je predstavljen danas na konferenciji za medije, da se javni dug približava bezbednijoj zoni od 50 posto BDP, delom zbog boljih fiskalnih rezultata, ali još više zbog velike revizije privrednog rasta naviše.\n"Budžet za 2019. godinu trebalo bi da sistemski uredi javne finansije, poboljša njihovu strukturu i podrži privredni rast", ocenjuje se u publikaciji.\nPrema mišljenju Fiskalnog saveta, odgovarajući budžetski plan za 2019. je deficit od 0,5 odsto BDP, što će, kako navode, osloboditi 400-450 miliona evra za povećanje javnih investicija i smanjenje poreskog opterećenja rada.\nIz Fiskalnog saveta predlažu da se u idućoj godini prosečno poresko opterećenje zarada smanji sa 63 na 60 odsto, i smatraju da je "učešće javnih investicija u BDP-u potrebno i moguće povećati u 2019. na oko 4,0 posto BDP".\nTokom iduće godine je, kako ocenjuju, potrebno trajno urediti penzijski sistem i sistem zarada i zaposlenosti u opštoj državi.\nFS preporučuje delimično ukidanje zabrane zapošljavanja i ciljano zapošljavanje, napominjući da je za pet godina u Srbiji 18.000 zaposlenih manje i da nema previše ukupno zaposlenih u državnom sektoru.\nKako napominju, zabrana zapošljavanja je za posledicu imala rast privremeno-povremenih i sličnih angažmana i narušavanje strukture zaposlenosti, pri čemu su "hronični i nedopustivi manjkovi u nekim sektorima, kao što su zdravstvo, Poreska uprava, ekologija, pristupanje EU u poljoprivredi...".\nU publikaciji se ističe da je neophodno konačno završiti analize i sistematizacije radnih mesta, i da u 2019. treba zapošljavati jednog radnika na svakog otišlog, odnosno da stopa zamene bude u srazmeri 1:1, a ne 1:5 kao do sada.


07/12/2021 | 20:39 ⇒ 20:39 | Autor: SRNA\nMinistarka finansija Republike Srpske Zora Vidović rekla je da su Prijedlogom budžeta Srpske za narednu godinu od 4,024 milijarde KM, sredstava za plate za budžetske korisnike povećane za oko 62 miliona KM, za penzije 61,2 miliona KM, davanja za boračke kategorije i za zapošljavanje nezaposlenih boraca povećane su za oko 13,5 miliona KM.\n- Povećali smo izdvajanja za dječiju zaštitu, pored onog prihoda što će rasti iz tog doprinosa, iz budžeta je to povećano za sedam miliona KM, a uveli smo i naknadu za prvo dijete, povećali smo duplo naknade za drugo, treće i četvrto dijete, tako da smo uradili značaj pomak, kada je riječ o demografskim problemima koje imamo - izjavila je Vidovićeva za ATV.\nPrema njenim riječima, budžet za narednu godinu nema samo socijalnu komponentu, već i razvojnu, jer je za investicije za narednu godinu predviđeno 150 miliona KM, 41 milion KM više nego ove godine.\nVidovićeva je istakla da je Prijedlog budžeta Republike Srpske za narednu godinu veći od rebalansa budžeta rađenog u septembru za osam miliona KM, te izrazila zadovoljstvo što su prihodi rasli po dosta visokim procentima.\nOna je navela da je Prijedlog budžeta poslat u Narodnu skupštinu Republike Srpske, kao i da očekuje da će naredne sedmice biti zakazana sjednica.\n- Najvažnije za ovaj budžet je da je Vlada Republike Srpske predložila Narodnoj skupštini veliko rasterećenje privrede. Mi smo zbirnu stopu doprinosa na platu koja je bila 32,8 odsto smanjili na 31 odsto, a porez na dohodak smanjili sa 10 odsto na osam odsto - pojasnila je ministarka finansija Srpske.\nPrema njenim riječima, očekuje se da takvo rasterećenje privrede donese veću proizvodnju, veću konkurentnost preduzeća iz Republike Srpske, veći izvoz, a što je Srpskoj neophodno u narednom periodu.\nKada je riječ o povećanju plata, Vidovićeva je rekla da će sredstva od resterećenja privrede biti usmjerena u povećanje plate, za sve radnike u Republici Srpskoj, a to je 54 miliona KM.\n- Osim toga, svaki poslodavac treba da bezbijedi dodatno povećanje plate za svoje radnike. Mi smo u budžetu, za budžetske korisnike obezbijedili dodatno povećanje plata i ono će u 2022. godini iznositi 61,8 miliona KM - istakla je Vidovićeva.\nOna je navela da je za narednu godinu povećan i grant za zdravstvo, jer su smanjeni doprinosi za zdravstvo, i ta stopa po novom iznosi 10,2 odsto, a bila je 12 odsto.\n- Fond za zdravstvo izgubio je 80 miliona KM i mi smo mu iz budžeta namirili - pojasnila je Vidovićeva i dodala da je grant za zdravstvo 109 miliona KM godišnje, te da je budžetom predviđeno još 80 miliona KM koje je Fond izgubio.\nPrema njenim riječima, ovim prijedlogom budžeta zadovoljni su i poslodavci, jer je napravljeno značajno rasterećenje, ali i sindikat, s obzirom da će biti povećanje plate za sve radnike u Republici Srpskoj.\nVidovićeva je navela da su prihodi u ovoj godini rasli, što je doprinijelo ovakvom prijedlogu budžeta za narednu godinu i rebalansu budžeta za ovu godinu, jer su direktni prihodi rasli za 11 odsto, a indirektni porezi od 19 do 20 odsto.\nPrema njenim riječima, u Republici Srpskoj su u ovoj godini mnogo više rasli prihodi od inflacije, što je posljedica rasta proizvodnje 14 odsto, izvoza za 30 odsto, dok je pokrivenost uvoza izvozom 80 odsto.\nVidovićeva je rekla da se u narednoj godini planira rast prihoda od sedam odsto, te dodala da se u ovoj godini procjenjuje rast BDP-a između 5,5 i šest odsto, a u narednoj godini taj rast je previđen za 4,5 odsto.\nGovoreći o programu ekonomskih reformi, Vidovićeva je navela je da se u njemu nalaze mnoge mjere koje su bile i u prethodnim godinama, a jedna od novih je rasterećenje privrede, digitalizacija, koja je neophodna u realnom sektoru, te preduzimanje mnogo većih aktivnosti na polju rješavanja otpada.


Prekinut protest na Jarinju\nSrbi sa severa Kosova prekinuli su proteste na Jarinju gde su proteklih četiri dana blokirali radove na izgradnji prelaza za integrisano upravljanje.\nAdministrativni prelaz Jarinje (arhivski snimak)\nSrbi sa severa Kosova prekinuli su proteste na Jarinju gde su proteklih četiri dana blokirali radove na izgradnji prelaza za integrisano upravljanje. Oni su se povukli nakon što su ih predstavnici Skupština opština Leposavić, Zvečan, Kosovska Mitrovica i Zubin potok obavestili o zaključcima sa zajedničke sednice koja koja je danas održana u Leposaviću.\nOdbornici ovih opština doneli su odluku da se, iako se kako kažu ne slažu sa sporazumom o integrisanom upravljanju prelazima, trenutno prekine sa protestom kod Jarinja gde se odvijaju radovi na izgradnji punktova za prelaz izmedju Kosova i Srbije.\nNa sednici koja je trajala više od pet sati odluka je doneta jednoglasno, ali su pre glasanja sednicu napustili odbornici Srpske radikalne stranke.\n“Odbornici Skupština opština Zvečan, Leposavić, Zubin potok i Kosovska Mitrovica konstatuju da privremeno treba prekinuti proteste na lokalciji Jarinje, odnosno Šarpelj, iako se ne slažu sa sporazumom o integrisanom upravljanju na prelazima Jarinje i Brnjak. Od Vlade Republike Srbije se očekuje da obustavi započete radove na pomenutoj lokaciji”, navodi se u zaključcima sa zajedničke sednice.\nOdbornici opština Zvečan, Zubin potok, Leposavić i Kosovska Mitrovica poručili su i da opštine i građani sa severa Kosova ostaju dosledni u stavu da ne prihvataju uspostavljanje granice sa Srbijom na Jarinju i Brnjaku i da ne prihvataju institucije iz Prištine\n“U slučaju pokušaja pretvaranja administrativnih prelaza u granične ili ukoliko od strane Prištine i međunarodne zajednice dođe do kršenja postignutog dogovora, protesti Srba sa severa Kosova će se nastaviti i radikalizovati”, navodi se u zaključcima.\nOdluku o prekidu protesta na Jarinju odbornici su doneli nakon jučerašnjeg sastanka predsednika opština sa severa Kosova sa predstavnicima Vlasti u Beogradu, od kojih su kako se navodi, dobili garancije Vlade za slobodno kretanje robe i građana severa Kosova, preko prelaza Jarinje i Brnjak, do postizanja konačnog dogovora. Odbornici očekuju da i Skupstina Srbije potvrdi te garancije vlade kroz odgovarajuću skupštinsku rezoluciju.\nJedan od zaključaka bio je i da odbornici od najviših državnih organa zahtevaju puno učešće Srba sa Kosova, oko izrade platforme i utvrđivanaja zajedničke politike o Kosovu.


Zebrax & Ante Cash u VIP klubu - Rock SvirkeRock Svirke\nZebrax & Ante Cash u VIP klubu\nHrvatski sastav Zebrax će održati nastup u četvrtak 7. februara u klubu VIP u Zagrebu.\nNa čelu ove ekipe se nalazi reper Ante Cash koji će zajedno sa bendom Zebrax ovom prilikom promovisati svoj debi album izdat prošle godine, „Nemamo vremena za žurbu“. Nekoliko godina rada krunisano izdavanjem ovog albuma predstavlja muzičko ostvarenje članova ovih benda kroz rep, ska, rok i pank zvuk. Omiljene numere, „Balada o Romanu Polanskom“, „Njoj je Bog dao Lepotu“, i „Nemamo vremena za žurbu“ su podržane snimanjem spota. Poslednja novost je da su ovi muzičari snimili i spot za veoma uticajnu pesmu upečatljivih lirika, „Sretna nova 1984“.\nOvi dobro uigrani izvođači svoju pozitivnu buntovničku energiju i strast prema onom što rade podeliće i sa publikom u Sarajevu i Mostaru gde najavljuju buduće nastupe.\nNa ovom spektaklu publiku će zabavljati i bendovi Eke Buba i Spremište, a cena ulaza će biti 20 kn.


Admiral Robert Burk: NATO i Srbija su partneri, stabilno Kosovo od ključnog značaja - Naslovi.net\nAdmiral Robert Burk: NATO i Srbija su partneri, stabilno Kosovo od ključnog značaja\nNovi komandant Komande združenih snaga NATO u Napulju, admiral Robert Burk, povodom svoje prve posete Beogradu, izjavio je da su NATO i Srbija "bliski partneri", a da je stabilno Kosovo od ključnog značaja za regionalnu stabilnost i bezbednost.\n"U potpunosti poštujemo Srbiju i njenu politiku vojne neutralnosti. U potpunosti smo spremni i voljni da nastavimo da radimo rame uz rame, da pomažemo jedni drugima da izgradimo bolju budućnost za sve nas", rekao je Burk u intervjuu za portal Saveta za strateške politike (cfsp.rs).\nPrema njegovim rečima, Srbija je "sused, pouzdan i cenjen partner, koji pomaže da promovišemo mir i bezbednost u regionu".\nDodao je da partnerstvo između NATO i Srbije traje već dugo, od 2006. godine, kada je Srbija pristupila programu Partnerstvo za mir, i naveo da je učešće srpskih oficira u multinacionalnim mirovnim misijama zajednički uspeh.\nU svojoj prvoj poseti regionu Zapadnog Balkana, Burk će posetiti KFOR u Prištini, Sarajevo i Beograd.\nObjasnio je da u posetu dolazi kako bi bolje stekao utisak o regionu, jer su stabilnost i bezbednost Zapadnog Balkana važne za NATO, kao i za mir i stabilnost u Evropi.\nAdmiral Burk je dodao da su već duže od dve decenije mir i stabilnost na Kosovu prioritet za NATO i naveo da Alijansa nastavlja da podržava dijalog između Beograda i Prištine pod okriljem EU, kao jedini put ka trajnom rešenju tog pitanja.\nOn je naveo da trenutno u KFOR-u ima oko 3.500 vojnika iz 27 zemalja, od kojih su 19 članice, a osam partneri NATO, i dodao da NATO ne planira da promeni ili smanji svoju misiju na Kosovu.\nBurk je naveo da "KFOR ostaje fokusiran na izvršavanje svojih zadataka prema Rezoluciji 1244 Saveta bezbednosti UN iz 1999. godine i Vojno-tehničkom sporazumu, kako bi pružao sigurno i bezbedno okruženje i slobodu kretanja za sve zajednice na Kosovu".\n"Misija KFOR je od početka uslovljena okolnostima. To znači da će bilo koja buduća promena prirode misije i/ili broja osoblja zavisiti od procene uslova na terenu, nakon koje će uslediti odluka Severnoatlantskog saveta, organa NATO koji donosi odluke”, objasnio je Burk.\nGovoreći o saradnji sa Vojskom Srbije, Burk je kazao da je KFOR uspostavio odličan dijalog sa srpskim sagovornicima i da postoje direktni kanali komunikacije sa načelnikom Generalštaba Vojske Srbije, generalom Milanom Mojsilovićem, što je "pomoglo da se obezbedi obostrano razumevanje, izbegavaju konflikti i smiruju tenzije".\nOn je dodao da NATO pomaže Srbiji u reformama bezbednosnih snaga i institucija.\n"NATO obučava srpske vojnike za međunarodne mirovne misije, a za 20 godina smo uložili milione evra kako bismo pomogli Srbiji da uništi više od 230 tona zastarele municije. Pored toga, Srbija i NATO su radili zajedno na obuci iračkih vojnih lekara, čime su pružili podršku Oružanim snagama Iraka", precizirao je admiral Burk.\nDodao je da NATO ima i dugoročnu saradnju sa Srbijom i u naučnom domenu, kroz program NATO "Nauka za mir i bezbednost", kome je od 2006. godine Srbija doprinela sa više od 30 aktivnosti u okviru tog programa.\nBurk je naveo da su među njima projekti u oblasti energetske i ekološke bezbednosti, odbrane od hemijskih, bioloških, radioloških i nuklearnih oružja, borbe protiv terorizma, sajber odbrane i bezbednosti ljudi.\nKomanda NATO u Napulju nadgleda četiri misije na Zapadnom Balkanu: Kosovske snage (KFOR), NATO štab Sarajevo, NATO kancelariju za vezu u Skoplju i NATO vojnu kancelariju za vezu u Beogradu.\nNajavio je da će krajem marta biti zatvorena NATO kancelarija za vezu u Skoplju, nakon uspešnog ispunjenja ciljeva, kao i pristupanja Severne Makedonije NATO, kao njegove 30. članice.\nNovi komandant NATO-a: U potpunosti poštujemo Srbiju i njenu politiku vojne neutralnosti\nNovi magazin 19.01.2021\nAdmiral Burk: NATO i Srbija su partneri, stabilno Kosovo je od ključnog značaja\nNovi komandant NATO: KFOR ostaje na KiM, ne planiramo smanjenje misije\nSrpska pravoslavna crkva i Porfirije: Šta je rekao patrijarh u prvom televizijskom gostovanju - u 100 i 500 reči\nGojković: Odluka Kriznog štaba u petak, situacija je opasna


Beta 11. novembra 2017. 20:25\nŠef Kancelarije Svetske banke u Srbiji Stiven Ndegva ocenio je da je za dalji napredak Srbije važno da se realizuju brojni koraci i da su na tom putu dve kritične takčke, a one se tiču olakšavanja procesa plaćanja poreza i priključenja na električnu mrežu.\n„Dobro je biti ambiciozan ali je i važno konstatovati da se u tom pravcu moraju realizovati brojni koraci. Dve su kritične oblasti da bi se to uradilo. Prva je plaćanje poreza i da se olakša taj proces preduzećima. Poreski teret je veliki, posebno za nove firme“, rekao je Ndegva za RTS upitan kako vidi ambiciju Vlade Srbije da sa 43. pozicije na listi Svetske banke po lakoći poslovanja dodje na 30.\nPrema njegovim rečima, problem poreza je veliki jer neka preduzeća moraju da plate porez u vrednosti šest meseci zarada, ali i proces dobijanja priključka na električnu energiju.\n„Ambicija je odgovarajuća jer ako pogledate kako je rešen problem izdavanja gradjevinskih dozvola prošle godine, Srbija je bila na dnu, a sada je 10. na svetu“, rekao je Ndegva u prvom intervjuu za srpske medije.\nUpitan da li je za taj napredak važna politička volja ili nešto drugo, on je ocenio da je reč uglavnom o tehničkim detaljima, ali i da je potrebno da vlasti budu opredeljene za rast i da otvaraju tržište za konkurenciju.\n„Za nas dve najvažnije stvari kako bi Vlada Srbije napravila bolje poslovno okruženje jeste da stvori prostor za privatne firme. U ovom trenutku više od 600 preduzeća je u vlasništvu države. Najveća državna preduzeća, 10 njih u Srbiji, a od njih je šest u vlasništvu države, tako da je važno privatizovati i otvarati te sektore za tržište i konkurenciju“, rekao je Ndegva.\n„Želeli bismo da, recimo, vidimo napredak privatizacije kod banaka i osiguravajućih kompanija. To bi bio pokazatelj da je Vlada ozbiljno rešila da učini ekonomiju konkurentnijom i da privuče nove investicije“, naveo je Ndegva.\nTakodje, kako je dodao, SB bi volela da Srbija ima bolje upravljanje i kako je dodao dobro je što je Vlada i za to opredeljena.\n„U EPS-u i u Srbijagasu, oni su to već radili, reformisali su Železnice tako da postoji kapacitet, zainteresovanost, samo je potrebno ići hitno napred“, naveo je šef Kacelarije SB u Srbiji.\nPrema njegovim rečima, novi kredit koji je SB odobrila nedavno Srbiji je važan jer će pomoći Srbiji da modernizuje infrastrukturu, da bude efikasnija.\n„Imamo dva dela – prvi da se omogući održavanje 8.000 kilometara putne mreže, ne samo održavanjem već promenom načina održavanja kroz ugovore. Takodje, potrebno je modernizovati više od 200 javnih objekata da bi bili energetski efikasniji. To će naravno doneti uštede za državni budžet“, dodao je on.\nNdgeva je naveo da će se SB iduće godine fokusirati na to da pomogne Vladi Srbije u reformi poreskog sistema kako bi poreska uprava bila efikasnija, da se pojednostavi Zakon o porezu, da bi to pomoglo preduzećima.\n„Pomoći ćemo i Vladi da racionalizuje, možda i privatizuje bankarski sektor“, naveo je on i dodao da postoji i jedan zdravstveni program koji će iduće godine dodati novi oko 300 miliona dolara.\nUpitan da li Srbij treba novi aranžman MMF jer se naredne godine završava taj Program, Ndgeva je rekao da je na Vladi da to odluči.\n„Mislimo da su programi i stendbaj aranžmani MMF-a važni kako bi se dalo poverenje medjunarodnim tržištima da je Vlada Srbije fokusirana na sprovodjenje racionalne politike, odnosno upravljanje javnim rashodima i da ozbiljno pristupa reformama. Aranžman MMF-a stvara poverenje u performanse države tako da mogu da dodju investitori, i uvek je dobro to imati“, dodao je Ndegva.


Dobit CGES-a 6,2 miliona, gubitak Plantaža veći od pet miliona eura | Aktuelno\nNaslovna EKONOMIJA Dobit CGES-a 6,2 miliona, gubitak Plantaža veći od pet miliona eura\n“Crnogorski elektroprenosni sistem imao je najveću dobit od 6,28 miliona eura. Dobit na kraju drugog kvartala zabilježili su i Elektroprivreda u iznosu od 2,14 miliona, Crnogorski Telekom 751.710 eura, Luka Bar 726.970 eura, Sveti Stefan Hoteli Budva skoro 307.000 i Jugopetrol 120.860 eura”, pokazala je analiza.\nKompanije koje ulaze u sastav berzanskog indeksa MNSE10, njih deset, ostvarile su za prvih šest mjeseci neto gubitak od 2,22 miliona eura, dok su u istom periodu prošle godine imale dobitak od 9,57 miliona, pokazuju podaci Montenegroberze, pišu Dnevne novine.\nU analizi poslovanja tih kompanija se ističe da je očigledno došlo do pada ostvarenog neto rezultata kompanija koje čine indeks MNSE10 u iznosu od 123,24 posto u odnosu na isti prošlogodišnji period.\nGubici su registrovani u Plantažama i to u iznosu od 5,07 miliona eura, Hotelskoj grupi Budvanska rivijera 4,53 miliona, Institutu “Simo Milošević” 2,2 miliona i Primorje Hotel & Restaurants Tivat 752.670 eura.\nUkupni poslovni prihodi tih kompanija na kraju drugog kvartala iznosili su 264,5 miliona, što je oko 16,27 odsto manje u odnosu na isti prošlogodišnji period.\nRast poslovnih prihoda u odnosu na uporedni period, kako su istakli u Montenegroberzi, bilježe samo CGES, 21,04 odsto na 23,61 milion eura i Luka Bar, 12,47 odsto na 4,83 miliona.\nNajveći pad poslovnih prihoda imala je Budvanska rivijera, 86,27 odsto na 931.230 eura.\nZarada po akciji zabilježena je kod šest kompanija, a najveća je kod CGES-a, Jugopetrola i kompanije Sveti Stefan Hoteli.\nCGES: Dalekovod Lastva-Čevo za sigurnije napajanje\nCGES i CEDIS: Dostavili zahtjeve za utvrđivanje dozvoljenog prihoda


Tanjug 18. maja 2021. 17:00\nBEOGRAD – Izložba pod nazivom “Skok i zaron – identitetske pozicije prostora” grupe mladih umetnica iz zemlje i regiona biće otvorena 20. maja i trajaće do 4. juna u galeriji nezavisnog Umetničkog prostora “U10” u Beogradu.\nUmetnice Đejmi Hadrović, Katarina Jovanović Allfa, Nora Mesaroš, Lena Milovanović i Saša Tatić, na novoj postavci će predstaviti pojedinačna istraživanja na temu aktuelnog društvenog stanja i problema sopstvenog okruženja, uz uvođenje performativnog akta, ličnog gesta i istraživačkog procesa u umetničku praksu.\nOkupljene umetnice su usmerene ka mnogim problematičnim temama sopstvenog okruženja i istraživanju uočenih nestabilnih situacija, kroz ispitivanje kulturnih sistema koji menjaju identitetske pozicije prostora, kao mesta pojedinca u njima.\nKako navodi kustoskinja izložbe Sanja Kojić Mladenov u tekstu programa, ovaj projekat ima cilj da ukaže na važnost kritičkog sagledavanja rodnih uloga i odnosa, kao i aktuelnih društvenih stereotipa, prisutnih u društvu i na umetničkoj sceni.\nSam naziv izložbe ukazuje na pesmu “Diving into the Wreck” poznate američke aktivistkinje Adrien Rič.\nTa numera govori o slobodama i pravima žena kroz simboličan motiv ronioca koji istražuje podvodni svet, uz aluzije na pogled žena prema sistemu moći, slobodi i hrabrosti da se krene u istraživanje novih svetova.\nPostavka se oslanja na knjigu istog naziva “Skok i zaron” u izdanju kuće “ProArtOrg” iz Beograda i Muzeja savremene umetnosti Vojvodine iz Novog Sada.\nU okviru šireg koncepta ispitivanja pozicije roda u savremenoj umetničkoj teoriji i praksi, izložba nastavlja na osnovu spomenute knjige sa analizom aktuelnih društvenih fenomena kroz istraživanja umetnica mlađe generacije iz zemlje i regiona.


► Ivan Jovanović: Kultura posle epidemije\nNakon epidemije nikome nije lako da se vrati pređašnjem životu. Svi smo i dalje u strahu ne samo od mogućeg povratka zaraze već i od možda najvećeg straha prisutnog kod građana Srbije – straha za egzistenciju.\nKada smo kod toga, znamo da su neke profesije prošle daleko gore od drugih tokom pređašnjeg perioda. Ugostiteljstvo, hotelijerstvo, turizam uopšte, čeka verovatno najgora godina od završetka Drugog svetskog rata, s neizvesnim tokom stvari i u narednom periodu. Građani celog sveta – što situaciju čini i boljom i gorom jer barem nismo jedini u problemima, kako smo navikli u poslednjih 30-ak godina – moraju prvo da nauče da brinu o sebi i svojim bližnjima, a tek onda da opet razmišljaju o zadovoljstvima poput putovanja, opuštenih ispijanja kafa, ručkova, večera. Sve u svemu, život i svet kakav znamo potpuno se izmenio u roku od dva meseca i upali smo u apsolutnu distopiju brže nego što smo mogli da pročitamo u svim romanima i pogledamo u svim filmovima 20. veka.\nJedna profesija ostaje nepravedno zanemarena kada se spominju ekonomske i društvene štete prethodnog perioda, a to je kultura. Iako se situacija donekle popravila, muzeji su tek stidljivo počeli s radom, koncerti se sporadično dešavaju, filmske i televizijske produkcije tek nastavljaju s radom dok se već ugovoreni projekti otkazuju upravo zbog neizvesnosti jeseni koja dolazi pošto niko ne zna kako će se situacija dalje razvijati u svetlu “drugog talasa” epidemije koronavirusa. Zbog svega ovoga umetnici, posebno samostalni koji žive od projekata, a njih je najviše, ostaju na cedilu i umesto da stvaraju postaju maltene socijalni slučajevi.\nZanemarivanje umetnika na globalnom nivou nije promašilo ni nas, pošto su Vladine mere nekako zaobišle samostalne umetnike, ali se desila interesantna stvar, koja možda obećava promenu. Naime, učesnici javne debate “Kultura posle virusa”, održane u beogradskom Dorćol platzu u organizaciji udruženja Kreativna Srbija, uputili su pismo Vladi Srbije u kojem predlažu hitno obezbeđivanje interventne finansijske podrške za obnovu i razvoj kreativnog sektora, kontinuiranu podršku za slobodne umetnike, restrukturiranje šeme stalnog zaposlenja i osnivanje Fonda za kulturu.\nPremijerka Ana Brnabić odgovorila je na pismo i zakazala sastanak za 10. jun u Vladi, na koji su otišli predstavnici “Kreativne Srbije” predvođeni predsednikom organizacije Nebojšom Bradićem i direktorom izdavačke kuće Clio Zoranom Hamovićem. Nakon sastanka izdato je zajedničko saopštenje u kojem se premijerka zahvaljuje na predlozima i poziva umetnike i Vladu da sarađuju, a došlo se i do zajedničkih zaključaka povodom određenih pitanja.\nSvako će formirati mišljenje o ovome na osnovu svog, prvenstveno političkog stava. Uostalom, ove nedelje su i izbori, pa smo svi u tom elementu. No, ovo bi možda mogao biti početak rešavanja nekih problema. I u kulturi, a pogotovo u kulturi komunikacije.\nEpidemiolog Predrag Kon izjavio je danas da je epidemiološka situacija sa koronavirusom u Srbiji takva da za nijedan deo zemlje ne može da se kaže da je siguran, što se pokazalo i otvaranjem...


Ako napišem komentar o objektu, da li objekat može da me kontaktira u vezi sa tim komentarom? – TripAdvisor Centar za pomoć\nDeljenje e-adrese sa vlasnikom, menadžerom ili bilo kojim drugim licem nije u skladu sa našom politikom privatnosti. Autori komentara ostaju anonimni ako ne izaberu da objave svoju e-adresu ili kontakt informacije u okviru priloženog sadržaja, poput komentara ili posta na forumu.\nAko koristite opisni nadimak za prikaz (npr. BGcrvenokosamama) ili jednostavno ime (ime i inicijal prezimena) kao ime za prikaz, predstavnici objekta o kome pišete komentar će možda moći da otkriju o kome se radi.\nVlasnici ili menadžeri objekata mogu da vas kontaktiraju preko TripAdvisor sistema za razmenu privatnih poruka, koji omogućava članovima TripAdvisora da komuniciraju bez deljenja e-adresa. Vlasnici mogu da koriste sistem za razmenu poruka da bi zahvalili autorima komentara, zatražili dodatne povratne informacije ili pokušali da reše probleme sa uslugom na legitiman način; međutim, vlasnici ne smeju da preko sistema za razmenu poruka traže od autora komentara da uklone komentar, a uznemiravanje autora komentara je strogo zabranjeno.\nDa biste saznali više informacija u vezi sa Politikom privatnosti, kliknite ovde.


Venecuelanski demonstranti se sukobili sa policijom\nKarakas, ilustrativna fotografija\nVenecuelanska policija upotrebila je sinoć suzavac tokom sukoba sa više hiljada demonstranata koji zahtevaju da izborna komisija dozvoli održavanje referenduma koji bi omogućio glasanje o opozivu predsednika države Nikolasa Madura pre isteka njegovog mandata.\nDemonstranti su sinoć pokušali da se probiju do sedišta Nacionalne izborne komisije u centru Karakasa, ali ih je u tome sprečila interventna policija, koja je u jednom trenutku ispalila i suzavac, prenela je agencija AFP.\nTo su četvrti protesti istim povodom u isto toliko nedelja, a policija je svaki put sprečila demonstrante da dođu do centra prestonice.\nVenecuelanska vlada je prošlog meseca započela dijalog sa opozicijom, a u tom procesu posreduje bivši španski premijer Hose Luis Rodriges Sapatero i bivši predsednici Paname i Dominikanske republike.\nUnija južnoameričkih zemalja, koja podržava napore posredovanja u pregovorima, juče je saopštila da se predstavnici opozicije nisu pojavili na poslednjem zakazanom sastanku u Dominikanskoj republici.\nOni su pozvali Madurove kritičare da se vrate za pregovarački sto čim je pre moguće, ističući da je to "jedini način da se potvrde mir, koegzistencije i dijalog kao oruđe za međusobno razumevanje među građanima Venecuele".\nVeći deo opozicije je uveren da vlada pokušava da kupi vreme i da nema nameru da ispuni njihov zahtev da odredi datum do kraja godine za održavanje referenduma i oslobađanje više desetina opozicionara iz zatvora, koje opozicija smatra političkim zatvorenicima.\nLider udružene opozicije Hesus Torealba je juče izjavio da su izborne vlasti prihvatile 1,3 miliona potpisa prikupljenih u okviru peticije za održavanje referenduma o opozivu predsednika. On je dodao da će danas biti objavljeni detalji sledeće faze peticije, tokom koje je potrebno prikupljanje više od četiri miliona potpisa.


Savjet ministara BiH dao je saglasnost na Ugovor o nabavci vakcina sa Globalnom alijansom za vakcine (GAVI), nakon što je usvojio Informaciju o pristupanju BiH Instrumentu za globalni pristup vakcini za Kovid – 19 (Kovaks /COVAX/).\nTakođe, Savjet ministara BiH donio je Odluku o odobravanju 50.000 KM iz tekuće budžetske rezerve Ministarstvu civilnih poslova BiH za troškove skladištenja, špedicije i prijevoza vakcina proistekle iz Ugovora o nabavci vakcina sa GAVI, a prethodno je odobrio izdvajanje ovih sredstava.\nNa sjednici je odobreno pokretanje postupka pribavljanja spoljne garancije kod relevantnih finansijskih institucija ili osiguranje pokrića obaveza na drugi način za izvršenje obaveza po Sporazumu sa Globalnom alijansom za vakcine (GAVI) o pristupanju BiH Instrumentu za globalni pristup vakcini za Kovid – 19 (Kovaks) sa obavezom plaćanja na prvi poziv iznosa od 18.238.977,74 KM, a za što je zaduženo Ministarstvo finansija i trezora BiH.\nTakođe, bez negativnog testa na SARS – Kov – 2 omogućava se ulazak u BiH maloljetnim strancima čiji je roditelj državljanin BiH, kao i strancu koji je supružnik državljanina Bosne i Hercegovine. Podsjećamo da je ranijom odlukom omogućen ulazak u BiH bez testa državljanima Crne Gore, Hrvatske i Srbije, kada u BiH ulaze direktno iz države čiji su državljani, kao i njihovoj maloljetnoj djeci i supružnicima, koji su državljani drugih zemalja.\nPrevious 282 nova slučaja zaraze koronavirusom u BiH,208 u FBiH 74 u RS-u\nNext Počelo rušenje kina Kozara u Banjaluci (Foto/Video)


Kompanija Tehnički remont Bratunac /TRB/ predstavljena je u najboljem svjetlu na jednom od najvećih svjetskih sajmova naoružanja i vojne opreme EDEX u Kairu, koji je juče završen.\nNovi poslovi su u najavi, potpisano je više protokola o saradnji, a otvoreni su i pregovori o prodaji „Despota“.\nRukovodstvo TRB-a imalo je prijem kod ministra za vojnu proizvodnju /NOMP/ Mohameda Ahmeda Morsija, kao i sastanak o nastavku i daljoj saradnji u Egiptu.\nŠtand TRB-a posjetile su brojne strane delegacije, od kojih izdvajamo delegaciju Rusije koju je predvodio Oleg Valerjevič Markejev, zamjenik direktora "Rosoboroneksporta", ruske državne kompanije za trgovinu oružja i vojne opreme čiji je rad pod direktnim nadzorom predsjednika Rusije Vladimira Putina, kao i delegaciju Egipta predvođenu generalom Mohamedom Adlijem, direktorom Odjeljenja za oružje i municiju u egipatskom Ministarstvu odbrane.\nVeliku podršku TRB je u Egiptu imao i od ministra privrede i preduzetništva Republike Srpske Vjekoslava Petričevića, kao i ambasadora BiH u Arapskoj Republici Egipat Sidika Spahića, a ovaj sajam obilježila je i veoma dobra saradnja naše kompanije sa kompanijama iz Federacije /FBiH/ i Srbije, kroz preporuke i upućivanje klijenata.\nPremijerom „Despota“ na svjetskom tržištu TRB završava uspješnu poslovnu 2021. godinu i otvara vrata, nadamo se, još uspješnijoj 2022.\nSajam EDEX u Kairu, okupio je od 29. novembra do 2. decembra, više od 400 izlagača koji su predstavili najsavremenija dostignuća iz oblasti vojne industrije i naoružanja.\nSajamsku manifestaciju pratio je i i niz organizovanih predavanja, zvaničnih večera i neformalnih druženja, a sajam je okončan fenomenalnim vatrometom.


Nakon izvještaja trebaju uslijediti hapšenja\nIzvještaj Komisije o Srebrenici uglavnom je usklađen s Odlukom Suda za ljudska prava od 7. marta prošle godine, ocjenjuje zamjenik Visokog predstavnika, Bernar Fasije. Naime, Komisija za ljudska prava Ustavnog suda BiH uputila je pismo premijeru RS-a, Draganu Mikereviću, u kojem daje procjenu izvještaja Komisije za Srebrenicu.\nProcjena Komisije za ljudska prava uglavnom je pozitivna, ali se naglašava da još mnogo stvari treba biti učinjeno ako se želi ovaj proces dovesti do kraja, kazao je Fasije. Kao prvu pozitivnu ocjenu Fasije je naveo to što je Vlada RS-a u cijelosti prihvatila izvještaj i njegove preporuke. Sam izvještaj priznaje i dostavlja detalje o planiranim i namjernim likvidacijama hiljada Bošnjaka od srpskih snaga, kazao je Fasije i dodao da zaključci Vlade RS-a predstavljaju dramatičan preokret u zvaničnom stavu o Srebrenici.\nOpredijeljenost RS-a da privede sve osobe osumnjičene za ratne zločine, kao i potreba da RS nastavi sa daljim istragama i krivičnim gonjenjima, naredna je stvar koja je pozitivna, kazao je zamjenik Visokog predstavnika. Ured Visokog predstavnika očekuje da RS dostavi sve dokaze nadleženim institucijama za krivično gonjenje, posebnu tužilaštvima RS-a i BiH i Haškom tribunalu.\nPozitivnim je ocijenjeno iskazivanje saučešća RS-a porodicama žrtava u Srebrenici zbog tragedija koje su preživjeli. Rad Komisije na konsolidaciji 34 različita spiska osoba koje se smatraju nestalim nakon događaja u Srebrenici, ocijenjen je pozitivnim. Ovaj spisak sadrži 7800 nestalih osoba i može biti i dalje ažuriran, a nadležne vlasti RS-a će ga učiniti dostupnim javnosti, kazao je Fasije.\nFasije je istakao da je u OHR danas iz Komisije za ljudska prava dostavljena procjena izvještaja i da će ona uskoro biti dostupna javnosti. Od Vlade RS-a također se očekuje da ispuni preostale obaveze koje proističu iz prošlogodišnje odluke Doma za ljudska prava, čiji je mandat preuzela Komisija za ljudska prava Ustavnog suda BiH. Prije svega, onu koja se odnosi na isplatu dva miliona konvertibilnih maraka za izgradnju Memorijalnog centra u Potočarima.


Za dvije godine otišlo više stotina studenata – Bankar.me\nSeptember 7, 2019 CRNA GORA, POSAO I KARIJERA, SVE VIJESTI Leave a comment\nPredstavnik Studentske inicijative Vuk Vujisić ocijenio je u izjavi za Dan da državne institucije, u prvom redu Univerzitet i Ministarstvo prosvjete, ništa ne preduzimaju da spriječe mlade obrazovane ljude da napuštaju zemlju.\nOn je istakao da visokoškolci odlaze u inostranstvo da nastave školovanje i zbog toga što diploma magistra stečena na UCG ne znači mnogo na evropskom tržištu rada.\n“Znam da mnogi idu na master jer bi ovdje plaćali školarinu preko 2000 eura, a biti magistar sa diplomom UCG ne znači mnogo. Takođe, mnogi odlaze i zbog neusklađenosti našeg sistema obrazovanja. Mnogi studenti su upisivali četvrtu godinu, tj. specijalističke studije koje nijesu prepoznate u mnogim zemljama Evrope, na se najradije odlučuju da odmah nakon osnovnih studija u pišu master u inostranstvu, kako ne bi gubili godinu jer tamo master traje dvije godine, što je sada predviđeno i našom novom reformom. Problem je što studenti ne odlaze samo zbog sticanja znanja, već tamo mogu i da rade i da budu dobro plaćeni za to”, pojasnio je Vujisić.\nOn smatra da odlazak visokoškolaca u inostranstvo nije problem sam no sebi, već je problem što oni odlaze zbog loše situacije u našem obrazovnom sistemu i društvu uopšte.\n“Studija o mladima Jugoistočne Evrope koju je prije dvije godina uradilaFondacija „Fridrih Ebert Fihtun“, u saradnji sa Centrom za građansko obrazovanje, a koja je predstavljenau Crnoj Gori prije pola godine, pokazala je da veliki broj mladih vjeruje da ima slučajeva kupovine diploma, što dovoljno govori o povjerenju u sistem obrazovanja. Dakle, mladi odlaze iz ekonomskih razloga, ali i zbog lošeg sistema obrazovanja, koji je na neki način uzrok nerazvijenosti društva jer ne razvija kritičko razmišljanje i aktivizam, već ga guši”, naglasio je Vujisić.\nPrema njegovim podacima, više od 6.000 mladih ove godine je otišlo u inostranstvo da radi, a više od 2.500 ljudi lani je prošlo program „Work and travel”, zbog čega je Studentska inicijativa prije dvije sedmice započela kampanju „Neću da idem“.\n“Cilj kampanje je da mladi ostanu u Crnoj Gori i da žive od svog rada. Dakle, mladi hoće da rade, samo treba da budu adekvatno plaćeni za to. Mislim da se svi kao društvo moramo ujediniti da prevaziđemo podjele jer ovo je problem koji će za dvije-tri godine izmijeniti Crnu Goru”, istakao je Vujisić.\nOn je dodao da računaju na podršku svih subjekata, i vlasti i opozicije.\n“Cilj je da se napravi država socijalne pravde u kojoj će mladi željeti da ostanu. Mladi vole Crnu Goru, ali država mora da im omogući ekonomske uslove da bi ostali”, kazao je Vujisić.\nIz Studentskog parlamenta UCG nijesu odgovorili na pitanja u vezi sa sve češćim odlascima njihovih kolega na master i doktorske studije van države.\nPOJMOVIiseljavanje stanovništva odliv mozgova Studenti\nPrevious Centralnoj banci i posao bankarskog ombudsmana\nSljedeći Vienna Insurance Group širi se na sjevernu Evropu\nRegion zbog odliva mozgova gubi milijarde eura


Info 24 - Vulin: Potrebni su nam vanredni parlamentarni izbori - Info 24\nRedakcija 16/11/2017\t0 Komentara\nPredsednik Pokreta socijalista i ministar odbrane Srbije Aleksandar Vulin izjavio je danas da bi u ovom trenutku vanredni parlamentarni izbori bili potrebni Srbiji, saznaje redakcija portala Info 24.\n“Mislim da bi bilo veoma dobro da izađemo na izbore, zbog pritisaka iz čitavog sveta, zbog pokušaja da se meša u naš politički život. Zbog pokušaja da se ovde formiraju jedna, dve, pet kolona, da se neposredno i direktno utiče na nosioce političkog života da bi se ponašali i radili kako neki van granica ove zemlje misle da treba”, rekao je Vulin za RTS.\nVulin je sazivanje sednice obrazložio tim što je Vučić “opravdano zabrinut za mir i stabilnost ne samo u Srbiji, nego i u regionu, jer je izjavom člana Predsedništva BiH Bakira Izetbegovića o Kosovu mir i stabilnost čitavog regiona dovedena u pitanje”.\n“Mi Srbiju čuvamo i mirnom i stabilnom. Svaki naš građanin može da bude potpuno siguran u organe svoje države, u svog predsednika, nadležne službe i ministarstva da će sačuvati njegov svakodnevni način života i da ćemo sačuvati mir i stabilnost u našoj zemlji. Ali, mi ne živimo sami. Čitav region je doveden u pitanje”, ocenio je Vulin.\nRekao je da je potpuno neprihvatljivo govoriti o drugoj zemlji “u kontekstu otcepljenja dela njene teritorije i nadati se da će se to desiti”.\n“Ja očekujem da ćemo mi sagledati realno situaciju, da ćemo sagledati stanje, da ćemo razgovarati o radu naših nadležnih službi, našoj organizaciji…Šta je to što treba da uradimo da bi situacija u Srbiji ostala mirna i stabilna i da još jednom garantujemo stabilnost u čitavom regionu”, kazao je Vulin.\nOn je rekao da ga zabrinjava što su pojedini političari i mediji u Srbiji rekli da izjava Izetbegovića “nije ništa strašno”.\nIzetbegović je u intervjuu za nemačku RTV “Dojče vele”, snimljenom oktobra, a emitovanom ove nedelje, rekao da je, što se njega tiče, nezavisnost Kosovo do sada trebalo da bude priznata, ali da je za to potreban konsenzus na nivou BiH. Upitan da samo sa “Da” ili “Ne” odgovori da li će BiH u jednom trenutku priznati nezavisnost Kosova, Izetbegović je rekao: “Nadam se da”.\nTags: aleksandar vulin, INFO, INFO 24, ministar, ministar odbrane, parlamentarni izbori, portal, redakcija, rts, srbija, Vulin\nInfo 24 - Premijera u JDP-u, 18.11.2017.\nInfo 24 - Brisel : Susret Ane Brnabić i Federike Mogerini


Troicki iz strogog karantina direktno na turnir - 26.01.2021, Sputnik Srbija\nViktor Troicki, srpski teniser, biće deo pripremnog turnira za Australijan open za koji, kako stvari stoje, neće moći adekvatno da se spremi. 26.01.2021, Sputnik Srbija\nsport, tenis, viktor troicki, australijan open 2021, atp kup\nTroicki je „upao“ u glavni žreb turnira pod imenom Melburn 2, koji će se održavati nedelju dana pred Australijan open.\nIako je nedavno postao selektor reprezentacije Srbije, on neće biti deo tima ATP kupa, jer na tom turniru pravila nisu ista kao na Dejvis kupu.\nNa ATP kupu, kako je objasnio u intervjuu za Sputnjik sport, ne postoji uloga selektora, već se igrači biraju putem renkinga.\nSrbiju će u pohodu na odbranu titule predstavljati Novak Đoković i Dušan Lajović kao singl igrači, Filip Krajinović kao „džoker“ i Nikola Ćaćić kao dubl specijalista.\nTroicki ne sredinom januara obezbedio plasman na Australijan open putem kvalifikacija, pa će mu Melburn 2 poslužiti kao potrebna priprema za taj turnir.\nIpak, veliko je pitanje koliko će Viktor biti spreman za ovaj turnir, jer se on trenutno nalazi u strogom karantinu, zbog kojeg dve nedelje ne sme da izađe iz sobe – samo zato to je bio u istom avionu kao neko ko je zaražen koronom.\nMelburn 2 počinje 1. februara, što znači da će Troicki praktično direktno iz svoje hotelske sobe izaći na teren i igrati takmičarski duel.\nATP kup počinje 2. februara, dok je Australijan open na programu od 7. februara.


Partizan bolji od Breše na kraju grupne faze LŠ! - Vaterpolo vesti\nPočetna » Evrokupovi » Partizan bolji od Breše na kraju grupne faze LŠ!\nPartizan bolji od Breše na kraju grupne faze LŠ!\nIgraci Partizana pobedom su zavrsili grupnu fazu takmičenja Lige šampiona pošto su u subotu na Banjici pobedili italijansku Brešu sa 6 : 5 ( 1 : 1, 2 : 1, 1 : 2, 2 : 1 ) . Ovom pobedom izabranici Vladimira Vujasinovića su završili takmičenje u grupnoj fazi Lige šampiona. Iako je uoči 10. kola Grupe B već bio poznat raspored ekipa na tabeli crno-beli su iskoristili priliku da uzvrate Breši za poraz u 1. kolu (6:11) takmičenja. Partizan će na F6 igrati protiv Pro Reka u četvrtfinalnom duelu 30. maja. U beogradskom timu najbolji pojedinac bio je golman Slobodan Soro dok je najefikasniji bio Nikola Dedović sa dva pogotka, pratili su ga Dušan Mandić, Gavril Subotić, Djordje Tanasković i mladi Nikola jakšić sa jednim golom. Sa druge strane najefikasniji u timu Breše bio je odlični Frančesko di Fulvio sa tri efektna pogotka. U ranijem terminu i drugi predstavnik Srbije u Ligi šampiona ekipa Radničkog je takodje pobedila i tako ostala jedina neporazena ekipa u grupnoj fazi takmičenja.\nMeč na Banjici igrao se za prestiz, medjutim vidjena je veoma neizvesna borba, a dva trenera postavila su dobru taktičku igru sa veoma čvrstim odbranama i rasterećenom igrom u napadu sa puno šuteva ka golu iz gotovo svih pozicija. Najbolje se snašao na početku Subotić, koji koristi isplivanu kontru i posle samo minut igre dovodi Partizan u vodjstvo. Italijani nisu uspevali ozbiljnije da ugroze gol Sora sve do pred kraj prvog perioda kada di Fulvio postize svoj prvi pogodak. Veoma mirna igra na obe strane nastavljena je i u drugom periodu kada igrači Breše ipak prvi postizu pogodak i tako povedu ispostaviće se jedini put na meču. Odgovaraju domači igrači preko Mandića zatim i Tanaskovića koji vraćaju vodjstvo Partizana na semafor.\nDrugo poluvreme donelo je potpuno drugačiji pristup igri gostiju koji uspevaju visokim presingom praktično da izguraju domaće vaterpoliste daleko od svog gola i ne dozvole im da spuštaju loptu na poziciju dva metra. Kapiten Miloš Ćuk pokušao je sa nekoliko vezanih šuteva da nešto promeni u napadu ali njegove lopte letele su van okvira gola Italijanskog golmana. Na drugoj strani raspolozeni Di Fulvio koristi takav odnos snaga i pokreće svoju ekipu do izjednačenja na kraju trećeg perioda igre. I Partizan je imao raspolozenog igrača u svojim redovima, Dedovića koji prelepim lob udarcem ne dozvoljava protivniku da se razigra. Poslednji period obelezio je mladi bek Partizana Jakšić, koji je nakon izlaska Gilena zbog tri lične, uspeo da zaustavi opasne centre Breše a zatim i postigne lep pogodak koji je praktično rešio pitanje pobednika. Na semaforu je u tim trenucima mogao da bude i povoljniji rezultat za goste ali se golman Slobodan Soro istakao sa nekoliko vezanih odbrana u odlučujućim momentima. Svakako da je upravo on najveće pojačanje Partizana pred borbe na završnom turniru Lige Šampiona i prve utakmice protiv Pro Reka na F6.\nTrener Vladimir Vujasinović moze biti zadovoljan zalaganjem igrača kao i igrom u odbrani svoje ekipe. Ako se uzme u obzir da je odmarao centra Tomaševića i povratak u tim bivšeg reprezentativnog golmana Slobodana Sora, i pobede u poslednjem kolu grupne faze, ekipa Partizana sa velikim samopouzdanjem moze na megdan velikom Pro Reku.\nDrugi predstavnik Srbije u Ligi šampiona, ekipa Radničkog iz Kragujevca pobedom nad turskim Galatasarajem rezultatom 13 – 8 ostala je jedina neporazena ekipa u grupnoj fazi što moze svakako da raduje sve ljubitelje vaterpolo sporta u Srbiji.\nLiga šampiona, rezultati 10. kola i tabele:\nOlimpijakos – Jug 9:9 (2:2, 2:1, 2:4, 3:2)\nPrimorje – Barseloneta 7:3 (3:0, 2:2, 1:0, 2:0)\nPro Reko – Eger 13:9 (6:3, 5:2, 2:1, 1:3)\nTabela: Primorje 23, Pro Reko 19, Barseloneta 16, Jug 15, Olimpijakos 10, Eger 3.\nRadnički – Galatsaraj 13:8 (3:2, 4:2, 1:2, 5:2)\nPartizan – Breša 6:5 (1:1, 2:1, 1:2, 2:1)\nOradea – Špandau 11:9 ( 3:3, 1:3, 5:2, 2:1)\nTabela: Radnički 30, Breša 21, Partizan 18, Špandau 10, Galatasaraj 5, Oradea 4.\nF6 u Barseloni, Parovi četvrtfinala:\nPro Reko – Partizan, – direktno u polufinalu Radnički.\nBarseloneta – Breša, – direktno u polufinalu Primorje.


Osude povodom navoda o napadima na novinare\nSiledžijsko ponašanje ne može da prođe, siledžije ne mogu i neće biti budućnost Srbije, poručio je predsednik Srbije Aleksandar Vučić govoreći o događajima u subotu koji su okvalifikovani kao napad na novinarke "TV Pink" na protestu Dveri.\nVučić, koji je posetio novinarke Gordanu Uzelac i Maru Dragović koje su prebačene u bolnicu, rekao je da će "oni koji su tukli biće kažnjeni i to će se tražiti od nadležnih" a, dodao je, tražiće i oštrije kazne za siledžije i nasilnike - posebno za one koji ubijaju žene i vrše nasilje nad njima.\nMinistar rada Zoran Đorđević i Udruženje novinara Srbije reagovali su na navode o napadima na novinare tokom protesta koji je u subotu održan u Beogradu ispred zgrade televizije Pink, Radio televizije Srbije i zgrade Vlade.\nFizički napad na novinarke Televizije "Pink" tokom protesta ispred zgrade u kojoj rade, smatram nedopustivim i pre svega sramotnim, saopštio je ministar za rad Zoran Đorđević.\n"Srbija je zemlja u kojoj se poštuju i štite prava svih građana i građanki, kao i pravo na rad, to važi kada je u pitanju i novinarska profesija gde je nedopustiv bilo kakav vid pretnje i nasilja", ističe se u saopštenju.\nNaveo je i da je svaki vid nasilja kažnjiv.\nIstovremeno, Udruženje novinara Srbije oštro je osudilo napad na novinarsku ekipu Radio-televizije Srbije tokom protesta Dveri i stranke Zdrava Srbija ispred zgrade RTS-a, kada su učesnici protesta jajima pogodili novinara i snimatelja javnog servisa.\nUNS je pozvao nadležne organe da na delu pokažu da u Srbiji postoji Krivični zakonik koji napad na novinara na radnom zadatku tretira kao napad na službeno lice.\nPokret Dveri saopštio jeda se za vreme protesta koji su organizovali sa pokretom Zdrava Srbija nije dogodio nikakav incident sa novinarkama TV Pink.\n"Ako je došlo do bilo kakvog incidenta po završetku našeg protesta, odgovornost za to ne mogu snositi Dveri, već obezbedjenje Željka Mitrovića koje je ostalo na tom mestu po našem odlasku", navodi se u saopštenju.


Britanska vlada traži obustavu rušenja kuće Ringa Starra - Klix.ba\nLiverpool Britanska vlada traži obustavu rušenja kuće Ringa Starra\nBritanska vlada traži obustavu rušenja kuće Ringa Starra\n2.1.2011. u 15:16\nRingo Starr (Foto: AFP)\nBritanska vlada protiv je odluke lokalnih vlasti Liverpoola da bude srušena kuća u kojoj je rođen član "Beatlesa" Ringo Starr.\nMinistar za stambena pitanja uputio je pismo gradskom savjetu tražeći privremenu obustavu rušenja kuće u ulici Medrin, u naselju Dingle.\nKuće u kojima su rođeni članovi "Beatlesa" John Lennon i Paul McCartney su popularne turističke atrakcije u ovom gradu kojim rukovodi Nacionalna zaostavština, pod čijom su jurisdikcijom i mnoge druge građevine u zemlji koje se smatraju nacionalnim blagom.\nGradski odbor Liverpoola saoštio je da je 445 kuća, koje su izgrađene prije 1919. godine u naselju Dingle propalo do te mjere da se ne mogu popraviti i da se moraju rušiti.\nOdluka je donesena u avgustu, ali je odbor za prostorno planiranje najavio da će detalje razmatrati ovog mjeseca.\nMinistar za stambena pitanja želi da lokalne vlasti daju predloge kako da se sačuva kuća Ringa Starra iz djetinjstva, navodeći da građani Liverpoola treba da imaju zadnju riječ.\n"Osjećanja u ovom slučaju mogu biti izuzetno jaka kada se zna da je riječ o bubnjaru najpoznatijeg benda na svijetu i to je u kulturološkom smislu za nas veoma važno", rekao je ministar i dodao da zbog toga treba razmotriti sve opcije prije dolaska buldožera.\nPortparol gradskog savjeta rekao je da su mještani konsultovani i da je njima dosta odgađanja i uslova u kojima moraju da žive.\n"Oni žele da gradske vlasti poruše te zgrade što je prije moguće kako bi mogli da nastave normalno da žive", rekao je on.\nČlanovi grupe "Beatlesi" - Ringo Starr bubnjar, ritam gitarista i kompozitor John Lennon, basista i kompozitor Paul McCartney i glavni gitarista George Harrison, rođeni su u Liverpoolu odakle su krenuli u osvajanje pop muzike 60-tih godina.\nRingo Starr (70) pjevao je glavne teme u pjesmama kao što su "Uz malu pomoć mojih prijatelja", "Žuta podmornica" i "Bašta hobotnice".


Koje vakcine protiv korona virusa BiH planira nabaviti? | Korona virus | Al Jazeera\nKoje vakcine protiv korona virusa BiH planira nabaviti?\nWHO i druge međunarodne organizacije kao sistem za ravnomjernu distribuciju vakcina u svijetu, kojem se priključila i BiH (EPA)\n06:28 AM (GMT)\nMnoge kompanije i zemlje trenutno razvijaju i ispituju vakcine protiv korona virusa a većina država već ima razrađene planove o nabavci doze potencijalnog lijeka kako bi zaštitile svoje stanovnike.\nU tome naravno prednjače velike sile pa je tako britanska Vlada već potpisala četiri različita ugovora o nabavci vakcina. Posljednji je bio o kupovini 60 miliona doza od farmaceutskih divova Glaxo Smith Kline i Sanofi. Prije toga, ova zemlja je već završila ugovor o nabavci 100 miliona doza vakcine koju razvija kompanija AstraZeneca sa naučnicima sa Oxford univerziteta, kao i sa firmama BioBtech i Pfizer o kupovini 90 miliona doza cjepiva.\nEvropska komisija nedavno je također objavila da je potpisala ugovor sa britanskom farmaceutskom kompanijom AstraZeneca o kupovini 300 miliona doza vakcine.\nS druge strane, u Bosni i Hercegovini ovo pitanje postaje sve više političko, te vlasti bh. entiteta u javnosti naglašavaju kako favorizuju rusku vakcinu i najavljuju njenu nabavku. Međutim, stručnjaci i nadležna državna tijela ističu da bi BiH trebala nabaviti iste vakcine kao Evropska unija.\nČlan Predsjedništva BiH Milorad Dodik izjavio je da će na jesen otići u Rusiju da “završi posao”, dok je istovremeno ministar zdravstva u RS-u Alen Šeranić kazao da taj entitet razgovara sa predstvanicima Globalne alijanse za vakcinaciju (Gavi), koja uskoro sarađuje sa Svjetskom zdravstvenom organizacijom (WHO).\nRavnomjerna distribucija vakcina\nNa upit Ministarstvu civilnih poslova BiH da li postoje planovi o nabavci vakcina, Al Jazeeri je rečeno da je ovo ministarstvo iskazalo interes za učešće BiH u Covaxu, koji su osmislile WHO i Gavi te druge međunarodne organizacije kao sistem za ravnomjernu distribuciju vakcina u svijetu.\nZbog velike utrke za vakcinama te ekonomskih i svih drugih prednosti razvijenih zemalja u njihovoj nabavci, Covax garantuje da će se svim državama, dakle i onim siromašnijim, osigurati 20 posto vakcina u odnosu na broj stanovnika. Također, kako navode iz Ministarstva, BiH će nastupati zajedno i sa zemljama Evropske unije te pratiti njihov plan vakcinacije.\n“Sa državama koje su izrazile interes, predstavnici Bosne i Hercegovine učestvuju na sastancima ‘COVAX Facility country consultation’ putem video linka, na kojem je predstavljen program zajedničke nabavke: što zemlje mogu očekivati, koje su prednosti zajedničke nabavke, na strani potražnje i ponude, da će svaka država imati jednak pristup nabavci i da će se za sve države osigurati 20 posto vakcina u odnosu na broj stanovnika. Također, prednost zajedničke nabavke uticat će i na cijenu vakcine i na sigurnu isporuku, čim ista bude dostupna na tržištu”, kažu iz Ministarstva civilnih poslova.\nPrioritetne grupe za vakcinaciju\nDodaju i da predstavnici BiH učestvuju u radu Komiteta za zdravstvenu sigurnost EU te da je na posljednjem sastanku koji je održan 21. jula usvojen nacrt plana vakcinacije za EU.\n“Cilj ovog dokumenta je pružiti okvirni plan cijepljenja za COVID-19. U dokumentu su navedeni ključni parametri koje je potrebno uzeti u obzir kao i njihova trenutna faza znanja o virusu. Okvirni plan je namijenjen osiguravanju koordinirane akcije na europskoj razini radi zaštite javnog zdravlja i postizanja optimalnog upravljanja pandemijom COVID-19 kroz cijepljenje stanovništva EU.”\nIz Ministarstva navode da će prema tom planu prioritetne grupe za vakcinaciju biti zdravstveni i bolnički radnici; zatim ranjiva populacija, od jedne do 74 godine sa relevantnim hroničnim bolestima, gojaznošću, hipertenzijom te stariji od 70 godina; njegovatelji starijih; populacija između 65 i 74 godine; te zdrava populacija između 18 i 64 godine koja radi u kritičnim javnim službama, naprimjer učitelji i radnici u javnom prevozu.\n“Iz svega navedenog možemo konstatirati da BiH očekuje zvanične informacije na globalnom nivou o proizvođačima vakcine dostupne na tržištu za COVID-19. Bosna i Hercegovina će imati iste mogućnosti za nabavu vakcine kao i ostale zemlje, te će Bosna i Hercegovina učešćem u okviru instrumenta COVID-19 Vaccines Global Access (Covax) Facility i koordinirane akcije na europskoj razini, nastupati uvažavajući interese Republike Srpske, Federacije BiH i Brčko distrikta BiH”, naveli su iz Ministarstva.\nKo može izdati dozvolu za uvoz vakcine?\nMeđutim, interesi entiteta se čine drugačijima, što se tiče vakcinacije, te RS najavljuje uvoz ruske vakcine. Kako nam je rečeno iz Agencije za lijekove i medicinska sredstva BiH, vakcina u BiH može ući na dva načina – na osnovu rješenja entitetskog ministarstva nadležnog za poslove zdravlja ili na osnovu dozvole za uvoz koju izdaje ova agencija.\n“Ukoliko za vakcinu nije data dozvola za stavljanje u promet tada se deklariše kao neregistrovan lijek i u BiH može ući putem interventnog uvoza, odnosno na osnovu rješenja entitetskog ministarstva nadležnog za poslove zdravlja”, navode.\nProcedura registracije i odobravanja lijeka, u ovom slučaju vakcine, pokreće se na zahtjev proizvođača ili njegovog pravnog zastupnika sa sjedištem u BiH.\nS druge strane, ako ova agencija odobri vakcinu i izda dozvolu za njeno stavljanje u promet, odnosno registruje vakcinu, tada izdaje i dozvolu za njen uvoz.\nMeđutim, u oba slučaja, i kada agencija daje dozvolu za uvoz i kada entitetska ministarstva vrše uvoz vakcine, Agencija za lijekove BiH ima nadležnost da izvrši kontrolu kvaliteta uvezenog cjepiva, uz mogućnost angažovanja druge laboratorije za provođenje specifičnih testova.\n“Ocjena efikasnosti i bezbjednosti radi se u postupku izdavanja dozvole za stavljanje lijeka u promet i to na zahtjev proizvođača ili njegovog pravnog zastupnika sa sjedištem u BiH, kako je već navedeno.”\n‘Za BiH je najbolja evropska vakcina’\nProfesor doktor i imunolog Jasenko Karamehić ranije je za Al Jazeeru rekao da bi za BiH najbolje bilo da nabavi evropsku vakcinu, a poslije nje alternativa može biti američka. Istaknuo je i kako to moraju raditi stručnjaci da se ne bi ugrozili stanovnici BiH. Kako je objasnio, budući da se radi o pandemiji, vakcina mora biti testirana na više kontinenata.\n“Treba se ispitati kako vakcina djeluje, pod kojim uslovima, kako djeluje u Evropi, kako djeluje u Africi gdje su vrućine velike, kako djeluje u Aziji gdje je vlažnost velika, jer sve to oblikuje i djelovanje virusa, koji onda djeluje subregionalno i regionalno, dakle ne djeluje u svakoj zemlji isto, što je normalno, jer ako je negdje prosječna temperatura 30 stepeni kao na Tajlandu, a negdje nula stepeni, normalno je da taj virus neće djelovati isto”, kaže Karamehić.\nOn smatra da je zemljama regije zbog toga najbliža vakcina evropskih zemalja, jer živimo na istom prostoru, imamo iste temperature, vlažnost, pa najvećim dijelom i genetiku.\n“Ja preferiram ovu vakcinu sa Oxforda iz Velike Britinije, koji oni najavljuju za novembar, kada prođe ova treća faza ispitivanja i ako se potvrde ti rezultati počet će njihova proizvodnja. Pošto bi to trebao biti najveći prirotret za našu zemlju, ja mislim da će BiH negdje u martu, ili aprilu iduće godine dobiti tu vakcinu, ako vlasti budu reagovale kako treba. To znači i da se vakcine moraju sigurno, oprezno birati, da to rade stručnjaci, da se ne smije dozvoliti improvizacija kao i kod respiratora, jer ovdje to direktno ide ljudima u krv, u organizam. Moraju eksperti izabrati najbolju vakcinu, a to je evropska vakcina i poslije nje alternativa može biti američka, jer to su zemlje sa velikim autoritetom, izuzetnom naukom, tradicijom i strogim procedurama.”\nStručnjaci: Za BiH bi bilo najbolje da nabavi evropsku vakcinu\nRuska vakcina nije prošla sve faze ispitivanja, a cjepivo protiv korona virusa potrebno je testirati na nekoliko kontinenata.\nNe znamo koliko će biti efikasna – da li će to biti 50 ili 60 posto, kaže glavni američki epidemiolog Anthony Fauci.\nU toku su intenzivni pregovori kako bi se napravio različit portfolio vakcina za građane EU-a po pristupačnim cijenama.\nSjećanje na Milana Mladenovića: Prva gitara Druge Srbije\nStanovnici Preševske doline žrtve nesuglasica Beograda i Prištine\nFilm ‘Posljednja krava u selu’ sinteza je čovjeka i prirode


LUDA NEDELJA U LESKOVCU Prelom noge i napad kišobranom u Jablaničkoj okružnoj ligi\nSrpski fudbal ne prestaje da nas šokira, pa i zasmejava. Dva detalja su obeležila nedeljne utakmice u Jablaničkoj okružnoj ligi.\n"Stevanović je hitno operisan u leskovačkoj Opštoj bolnici. Trenutno se oseća dobro i sledi mu dug oporavak. Ceo klub je uz njega i ima našu podršku", rekao je za Južne vesti Zlatko Miljković, v.d. predsednika FK Plantaža.\nNa utakmici između Čekmina i Mladog Borca došlo je do nesvakidašnjeg incidenta. Naime, 70- godišnji navijač domaćeg kluba kišobranom je udario po glavi kapitena gostiju Miloša Pavlovića Kuburu kada je ovaj hteo da izvede korner. Fudbaler posle toga nije mogao da nastavi meč, a vremešni navijač je priveden.\n"Kubura je sinonim za fer i korektnu igru. Nikada nije izazvao nijedan incident. Šta je navelo čoveka iz publike da ga napadne, to ne znam, ali je sigurno da će mu klub poslati krivičnu prijavu – prenose Južne Vesti izjavu predsednika Mladog Borca Miroslava Stojanovića Vajsa.


Prestižna nagrada za Jugo - impeks - Grad Niš\nPrestižna nagrada “Najbolje preduzeće i Menadžer godine” dodeljena je ove godine g-dinu Vujadinu Šćekiću i kompaniji JUGO-IMPEKS.\nOvim povodom u Gradskoj kući upriličena je pres konferencija na kojoj je predstavljen ovaj značajan uspeh niške kompanije.\nGradonačelnik Niša prof. dr Zoran Perišić čestitao je direktoru Šćekiću na osvojenoj nagradi i rekao da ovu nagradu prati licenca Trejdmark, koja važi 5 godina i koja će kompaniji Jugo-Impeks omogućiti lakši plasman robe na tržištu Evrope.\nNagrada je dodeljena 19.12.2013., a g-din Šćekić i kompanija JUGO-IMPEX jedini su dobnitnici nagrade iz Srbije.\nNiškom Jugo-Impeksu ovu nagradu dodelila je EVROPSKA POSLOVNA SKUPŠTINA i Sokratov komitet u Oksfordu u Velikoj Britaniji.\nEvropska poslovna skupština je nevladina organizacija koja promoviše uspostavljanje ekonomskih, obrazovnih, kulturnih i naučnih veza i stvaranje poslovne elite širom Evrope.\nStvaranje pozitivnog imidža regiona, kompanija i pojedinaca u evropskoj i svetskoj poslovnoj zajednici je glavna misija ove institucije.\nStatua koja se dodeljuje delo je čuvenog londonskog juvelira Alfreda Vinieckog. Izrađena u obliku ruke simbolizuje težak rad. Komplet se sastoji od nagrade statue, medalje, diplome i sertifikata.\nSledeća objava: Božićna čestitka vernicima koji slave po Gregorijanskom kalendaru\nPrethodna objava: U gostima kod predsednika\n5 avg, 2016\n23. maja 2022., 08:24 h


Redakcija grčkog lista "Katimerini" saopštila je danas da je neće zastrašiti bomba koja je eksplodirala u sedištu tog lista u Atini rano jutros.\nSutrašnje izdanje ovog lista pojaviće se na kioscima kao što je uobičajeno, navodi se u saopštenju, prenosi ANA.\n"Katimerini će se sutra pojaviti na kioscima kao što je to bio slučaj i u proteklih 99 godina, izuzev u periodu diktature", saopštila je redakcija grčkog lista, izrazivši nadu da će se "bolestan fenomen napada na masovne medije sada zaustaviti jer je krajnje opasan po demokratiju".\nU eksploziji, koja je izbila u 02:35 sati jutros ispred zgrade u kojoj se nalaze sedišta "Katimerinija" i televizije "Skaj", niko nije povređen, ali je pričinjena velika šteta na fasadi, navodi grčka agencija.\nKako su prethodno agencije izvestile, ispred zgrade grčke privatne televizije "Skaj" jutros je eksplodirala snažna bomba, a povređenih nije bilo.\nEksplozija je izazvala ogromnu štetu na zgradi, a zaposleni su bili evakuisani pre eksplozije po nalogu datom na osnovu anonimne dojave, preneo je AP.\nAgencija AP podseća da su u prošlosti medije napadale naoružane ultralevičarske i anarhističke stranke.\nNAPAD U KAŠMIRU Najmanje 18 povređenih u eksploziji na autobuskoj stanici